text:
INIKI
(Unedited Version) ·
Dimteng ti allawig iti isla ket narukod ti patempateg ti ayat ken responsibilidad ti tunggal maysa …..
CUT that light off!” Indil-ag ni Nikki kaniak sa nagballikid. Inyapputna ti pungan iti rupana.
“Just a moment…” kinunak saak timmakder. Linukipko ti pamengbengen a kurtina ti tawa. Dimmuklos manen ti angin. Nakapigpigsa. Intangepko a dagus ti sarming a tawa. Insiparko a tinangad ti tangatang iti maapli-aplitan a sarming ti tawa. Nasipnget. Malaksid kadagiti naidarnap a silaw iti puseg ti Honolulu ken Waikiki a nalawag a matantannawagan manipud iti Makakilo a pagup-upaanmi iti apartment ken Nikki.
Pumigpigsa ti ablat ti angin. Uray la pumalagapag ti diding ti kuarto a yanmi. Aggaangat dagiti palatang dagiti dadakkel a palmera a nayurnos iti kongreto nga alad. Kinitak relos ti diding. Agalas tres pay la iti parbangon!
“Cut that damn.light off!” inriaw manen ni Nikki sa nagkudagkudag.
“Hold on, will you?” kinunak saak simrek iti banio. Idi agsubliak iti kama, naiddepen ti lampshade a silaw. Diakon nakaturog.
Pampanunotek ti agdama a kasasaad ti panawen ngem lallalo nga is-isipek ti relasionmi ken Nikki. No anianto ti masakbayanmi a dua. No naragsakaminto wenno mapnekakto a makidenna kenkuana wenno saan. Live-inkami ken ni Nikki. Agtallon a bulan a kastoy ti relasionmi. Tulagmi nga inton Disiembre ti kallaysami. Kataebko. Filipina ti inana idinto a Hapones ti amana. Diborsiadon dagiti dadakkelna. Naam-ammok isuna iti disco pub iti maysa a dakkel a hotel iti Waikiki. Ammona bassit ti agiluko.
Maysa nga store manager iti Foodland Supermarket. Maysaak met a sarhento iti US Army a destino iti Schofield Barracks, Hawaii.
Diakon nakarikna iti pannakaisugel. Rimuarak iti kuartomi. Nagturongak iti laem. Iti ruar, pumigpigsa latta ti ablat ti angin. Dina paginanaen dagiti palatang ti palmera a mayabla-ablat iti semento nga alad.
Simrekak iti kusina. Kinargaak ti danum ken baraku a kape ti coffee maker. Kalpasanna, pinidutko ti plato a nagyanan ti apagkissay a salad ken nakittaban a sangkaiwa a pizza iti rabaw ti lamisaan. Sakbay nga impisokko dagitoy iti plastic a basuraan iti suli, pinidutko ti bassit a plastic a bote ti papait a nakaparabaw iti agsarsarwan a pagbasuraan. Nailunodko manen iti naumlimek ni Nikki. No mamin-anon nga ibellengna daytoy a botelia ti rekadok iti basuraan. Naggapu pay sadiay Maui! Pinunasak sako insubli daytoy iti refrigerator.
Limmaemak apaman a nakatemplaak iti kapek. Agalaskuatro ngatan ti oras. Pinidutko ti remote control ti stereo a nakawarang iti bordado ngem nakataptapoken a carpet. Nadlawko a kumarkaro ti ablat ti kasla agpagunganen nga angin iti ruar isu a dumngegak man iti radio no ania ti madamag. Ti koma TV ti luktak ngem amangan no maringgoran manen ni Nikki. Di mabayag, mangngegkon ti damag:
".......Hurricane watch! Weather experts has predicted that a hurricane is very rapidly approaching the Hawaiian island chain with 165 MPH. Currently, weather experts are tracking that very powerful hurricane about a less than thousand miles away north of the island chain. All classes will be suspended, I repeat, all classes will be suspended and all state and federal offices will be closed until further notice. Be advised to take all precautionary measures…… "
Nagtibbayoak. Nalagipko dagidi kasla napispis-it a ladawan dagiti pasdek ken no ania ditan a nadalapus a naipakita iti TV a gapuanan ti Hurricane Andrew idiay Florida ken Louisiana iti di pay nabayag. Simmiripak iti kuartomi. Mayat ti turog ni Nikki. Dina pulos ammo ti sumangpet a didigra. Riingek koma tapno ipadamagko ti nangngegak a waragawag ngem agmuriotto manen. Adalemen ti rabii idi simmangpet. Nagpaimbentario kano iti store nga imatonanna.
Linukatak ti TV. Napintas ti mabuya iti HBO ta pelikula ni James Bond ngem kellat lattan a nairidepak. Nalukagak iti nakapigpigsa a waneswes ti angin. Pasado alas-singkon. Nagsubliak iti kosina. Timmimplaak manen iti kapek sako inrapin nga inugasan dagiti plato a nanganak di rabii.
Idi makaugasak, ingkanayonko metten nga inalikumkom dagiti agkaraiwarang a murengmi ken Nikki. Kaippisokko dagiti murengmi iti washing machine idi kellat a simmardeng ti kanta iti stereo sa simmublat ti nabangag manen a boses ti anawnser.
Daras a limmaemak tapno mangngegak a naimbag. Iddipek koma ti TV tapno mangngegko a nasayaat ti stereo ngem adda metten dita ti madanagan a rupa ti anawnser iti TV. Ti stereon ti iniddepko tapno mangngegak a nalaing ti waragawag:
“… Hurricane watch is now upgraded to hurricane warning! This incoming hurricane, tagged as Iniki or this very powerful Hurricane Iniki is now approximately 600 miles south traveling with a speed of 192 MPH heading north to the direction of the islands of Oahu, Kauai and Ni’ihau….. All citizens especially those located along the seashore or on high areas are strongly, I repeat, strongly directed to seek refuge immediately in a designated government shelters or facilities approved by state or local emergency officials… I repeat.........."
Nagpigerger ti barukongko. Diak nagawidan ti panagparang dagiti nakaam-ames a ladawan iti panunotko. Napakararagak.
Pagamuan ta nagkiriring ti telepono. Pinidutko ti awditibo.
“Sgt. De Leon?” kuna ti timek ti sabali nga ungto. Manipud iti barracksmi ti awag.
“Yes, it’s me… speaking!”
“This’ the CQ, Cpl Weathers… we have an alert, Sarge, you need to report ASAP!"
“On my way…” Napasanaltekak. Simrekak iti kuarto. Winagwagko ni Nikki. Riingek.
“Wake-up, sweetheart…” Saan a nagkir-in. Winagwagko manen.
“Don’t disturb me, please, Rodel…” makapungtot ti bosesna sa nagsikig a nangtallikud kaniak. Sinipatko dagiti nalukaisan a rimmabanos a patongna.
“Hey, I need to report to the barracks… as soon as possible!”
Bimmaringkuas. “What?” Nagdayamudom sana impuruak ti saksaklotenna a pungan iti sakaanan ti kama. “Adda alertmi!” Nagkudagkudag sana manen inkusay ti maysa a pungan.
“Alert? But you’re suppose to be off duty today, right?”
“Suppose to, but…”
“To hell with that Army Army alerts! Come on, let’s…” ginuyodna ti takiagko ta ipaiddanak ngata iti abayna ngem nagkedkedak. Iti serbisio militar, beinte-kuatro oras a nakadutyka. Ta uray day-offmo koma no kasapulandaka ket kasla kimat ti panangawagda kenka. No dika met mapan, UCMJ ti di mainsasaan a dusam wenno Court Martial depende ti dagsen ti pakasapulanda kenka.
“What’s the hell that alert’s for?” kinuna manen ni Nikki a bulonna ti naglubsak iti kama.
“Gapgapuyo lang idiay Korea ken Australia ‘di naminsan a bulan… Alert again?” Imbagak kenkuana a nalabit maipapan iti umadani a didigra. Ti Hurricane Iniki. Ti nakaam-ames a mapasamak no pumayso ti prediksion! Limmaemkami idi maalingagko manen ti waragawag ti TV.
“…. Hurricane Iniki is still traveling so rapidly in the same direction as reported earlier. But now monitored to be heading straight toward here in Oahu! If this powerful disaster won’t change it’s course, it’s eyes, as expert says, would rip anything standing or seating or whatever position they may have from the middle and outward of this beautiful and most populated island!"
Naputed ti panagdengngegmi ta kellaat nga immaweng dagiti makatitileng a di ammo ti yanna nga emergency sirens ti aglawlaw.
Rinakepnak ni Nikki. “Stay with me. Don’t go nowhere, please.” Inkiddawna.
Diak inkaskaso. Ginammatak ti telepono sako indayal ti balay da nanang idiay Waipahu. Kasta unay danagda kano met. Imbilinda a mapankami a mapan idiay balayda ta nangato kano unay ti Makakilo a yanmi ket nalaka la nga basbasnotan ti umayen a didigra.
“Fix yourself and bring whatever you wanna bring!” imbilinko kenkuana.
“Idagaska iti yan da inang...”
“I’d rather go somewhere else than go there!” insippawna. Tineppelak ti rimkuas a pungtotko. Kagurana ngamin ti kanayon a panangaw-awis ni inang kenkuana nga agkararag no kasta nga addakami iti pagtaenganda.
Kinusilapak. “You bet’ta come!”
Indayalna met ti telepono. Simrekak iti kuartomi. Nagdardarasak a nangiyusong iti unipormek. Simmaruno a simrek kalpasanna. Nagpelles met. Tumanabutob.
“Take all what you need to…”
“I am not going with you!” insippawna nga inriaw. Nagburek ti darak.
“Where the hell you’re going then?”
“Just like you, go to work!” inyingarna. “Sanababits!” Ginammatak dagiti abagana.
“The whole goddamn State is in danger, don’t tell me…”
“The Army and my employer has one thing in common… Greed!” inkiraudna.
Kinusilapak. Dina pulos maawatan ti opisiok.
“Don’t go!”
“If you stay with me…. I won’t!” imbalesna sa naganug-og. Pinagtugawko iti pingir ti kama.
“Listen, lady, you pretty well know the nature of my damn’job. And you did not say a shit before! Naawatam idi!”
“But not now!” Rimuarak iti kuarto. Uray la nanablaag ti ridaw nga inrikepko. Iti uneg ti garahe, kasla aguddogen ti angin. Napalalon ti naspak a sangsanga ti palmera a nakawarang iti sango ti garahe. Nakabalandra pay ti kotse ni Nikki iti likudan ti pick-up a luganko. Nagsubliak iti laem. Yus-usong ni Nikki ti stockingsna.
“Gimme your damn car key. I told you do not park behind my…”
“I am on my way out… hey, Rodel, look…” Naguped ti panagsaona idi nagtimek manen ti limtaw nga anawnser ti TV:
“…. Iniki is expected to hit Oahu after lunch depending on it’s speed which is changing every seconds. But weather analysts say that there’s a strong, very strong possibility that it might peak to a force of about 200 miles per hour or greater when it reaches 300 miles closer to the island! Evacuate and seek…”
“Let’s go!” ginutadkon ti takiag ni Nikki. Ngem nagwasang.
“Pick me up at work this evening?” kinunana a dinamag.
“Nope. I will drop you in Waipahu…”
“Rodel, they need me too at work. Please pick me up….”
Agsibsibo ti darak a pimmanaw. Aginnagawen ti lawag ken sipnget. Nasdaawak ta nakaad-adu ti lugan iti freeway. Dida met ikaskaso ti speed limit signs ti trapiko a kas kaniak. Nalagipko manen ni Nikki. Adun ti nagbaliwanna. In-inut a nagparang ti naalas a kababalinna iti panagpaut ti panagdennami. Pati trabahok ket masursuronan a kagura. Ngem no dadduma, sumro met ti luksawko iti Army. Adu unay a bilin ti masapul a suroten. Kangrunaan ti kanayon nga alertmi. Pasaray mamindua iti makalawas no ar-arigen. Sa kaaduanna nga ilugandakami iti eroplano sadakami idissaag iti nadumaduma a disso ti Pasipiko tapno agtraining laeng.
Ngem nakarkaro idi destinoak sadiay Fort Lewis, Washington. Kapautan ken kapudnoan pay la nga alert: impupokdakami iti barracks. Inaladanda ti baraksmi iti barbed wire a dikami pulos makaruar wenno makipagpatang iti telepono ket kalpasan ti tallo nga aldaw, inlugandakami iti eroplano iti sumipnget. Idi dumsaagkami, Saudi Arabia met gayamen! Nagyankami sadiay agingga a nabukel ti Operation Desert Shield sakami nagsubli iti Fort Lewis kalpasan a naideklara ti Operation Desert Storm. Ngem tallo la a lawasmi iti Fort Lewis ta nagsublikami manen a kas paset ti Operation Desert Storm kalpasan ngata iti dua a lawas ta nagboluntariok a kimmappeng. Naayatak ngamin a makigasanggasat. Paggugustok ti agnaed iti kunada a frontline. Wenno makabuya ladagitay kunada a lumabbatis nga agub-ubo a dara a gapuanan ti nagduduma nga igam. No makitak ngamin dagitoy, kasla adda banag nga aglanglangoy ti kaunggak. Diak ammo no apay. Isu nga uray narigat ti serbisio militar, nasursurokon nga ipateg! Napigsa latta ti basnot ti angin iti aglawlaw. Pasaray iduronna a kasna la pattugen ti luganko aglalo iti kurbaan. Daytoy tay kagurak a dangadang ta awan a pulos ti laban. Nabileg ti nakaparsuaan a labanan. Ken ania koma ti igam a panglaban? Adda ngem maymaysa a wagas ti ammok: isu ti panagkararag!
Nakasagpatakon iti Kunia Road. Uray la nga agpalakapak dagiti bulong dagiti pandek a pinia a kasla nayaplag iti agsumbangir a kapatagan ti pangileten a kalsada. Linukatak ti radio ti luganko. Madama pay laeng ti waragawag ti anawnser maipanggep kadagiti nagduduma nga addang nga aramiden tapno maliklikan ti desgrasia a mabalin a resulta ti umadani a didigra. Innayonna a tuntuntonen pay laeng ti nadawel nga allawig ti direksion ti isla ti Oahu.
Iti baraks, kinasaok ken ininspeksionko biit dagiti nakasaganan nga imatonak a soldado saak nagtarapnos a napan iti briefing room.
Agsarsaritan ti komandermi iti uneg. Adda met ti First Sergeantmi a nakatugaw iti ridaw a kunam lan maysa a naunget a bouncer ti paggiinuman.
“Why the hell you took so long, De Leon?” kumusilap ti first sergeantmi a nangsangga kaniak iti ridaw.
“Too much damn’ traffic on the way, First Sergeant…” inyulbodko.
Ngem napawingiwing laeng.
“If you can’t meet the standard time clearly written in the Alert Policy Book,” inridisna. “I’ll recall your goddamn’ bed back here in the billets a lot faster than this damn’ Iniki!”
Mannakiangaw ti first sergeantmi ngen saan a kas kadagitoy a banag. No sawenna, tungpalenna. Diakon a nagtagari. Dimngegak iti panagsao manen komadermi bayat ti itutugawko iti maysa a bakante a tugaw iti abay ti first sergeant. Inagapad ti komandermi ti nagkaysa a panggep ti alert. Idi malpas ti komandermi iti panangilawlawagna iti punto ti alert, simmublat a nagsarita ti first sergeantmi ket intudingna ti akem ti tumunggal maysa kadakami nga NCOs:
“Sgt. De Leon, you take charge of one of the Trouble Shooter Platoon and additionally…”
“First Sergeant,” timmakderak a dagus. "it seems you forget that am maintaining a home, off –post too!” improtestak ta palubosanna nga agawid dagiti naasawaan a padak nga NCO ngem siak ket ibatinak a mang-take charge iti maysa a platoon nga umarayat kadagiti biktima ti umadani a didigra no addanto man.
“But, Sgt. De Leon…” kasla naasinan ti isemna a naipalapal kaniak. “I know you don’t maintain a wife. Don’t you?”
“Not at this time, First Sergeant, but maybe two and a half years more, I will be! She needs me too, First Sergeant during such critical moments like this!”
“Gaddemet, De Leon! You’re melting my damn’…” Nagkatawa a nangtimpag ti barukongna a batog ti pusona.
AGALASDIESEN.
Mangrugi manen a sumayengseng ti aglawlaw. Agsasallupangen dagiti makatitileng nga emergency siren ti kampo. Nangato ti purwa ti aggaallabat a basnot ti angin. Kuna ti naudi itay a damag nga asidegen ti allawig iti isla ti Oahu a yanmi ita. Di mabayag, kalpasan a nilansaanmi amin a tawa iti baraks ken ridaw a di unay maar-aramat, pinalubosandakamin a nagawid.
Kasla insiwet ti luganko a nagpa-Ewa Beach. Masdaawanak ta agsasallupang latta dagiti lugan iti kalsada. Dida ket koma agtalinaed iti balayda a mangipakni wenno mangtarimaan ti kayatda salakniban a gamigamda sakbay a dumteng ti didigra.
Nagtarapnosak a simrek iti bassit a shopping center ti Ewa Beach. Iti yan ti Foodland Supermarket nga imatonan ni Nikki. Immuleg ti pila dagiti rinbu ngata a tao iti sanguanan ti dakkel a paglakuan. Nagduduma ti reaksion dagiti langada: adda madandanagan ngem adda met latta kasla maragsakan a nalabit dida pay napadasan ti kinaranggas ti allawig.
Immunegak a dagus apaman a nakaparkingak iti bakante a parkingan ti baldado iti sanguanan ti paglakuan. Illegal dayta a nagparkingak ngem ania pay, agal-alistoak ken emerhensia ti agdama a mapaspasamak. Nakagalgalisen iti uneg ti paglakuan gapu iti ginasgasut ngatan a nababasa a dapan ti rimuar-immuneg. Ngem alisto met ti tagadalus a mangma-mop iti suelo sana pinagpipilan ti bassit a plakard a nakaisuratan iti: Slippery When Wet!
Dagusko a sinapul ni Nikki. Napanak iti opisinana iti uneg. Awan. Binirokko iti linia dagiti cashier. Nasarakak isuna iti uneg ti sarming a yan ti customer service. Pagung-ungtanna ti maysa a mabutbuteng a cashier a mangipilit a kayatnan ti agawid.
Addaak iti ridaw ti customer service. Dinak pay nadlaw ni Nikki nga addaak iti imatonanna a paglakuan.
“You may go home now!” Siakon ti nangpagawid iti cashier sako ginuyod ti takiag ni Nikki. Imbes a pasabtannak ni Nikki iti agek nga ugalina no kasta nga innak dagasen, inwagtengna ketdi ti takiagna iti panangguyodko. Sa nagdayamudom a nagtarus iti pannakaopisinana.
Sinurotko a dagus. “Wait!” napardas a nangpanaw kaniak.
Nagtarus iti opisinana sa nagdalupisak iti swivel chairna iti likudan ti lamisaanna a napno kadagiti pappapel. Apaman a nakatugaw, nagtapaya sanak kinusilapan.
“’Pay a pinaawidmo ti maysa cashier?”
“Sika ngay? The wind’s getting worst outside. Let’s go!”
“I wish I could!” dinutdotna ti maysa a bolpen iti garrapon iti sanguananna sa nagsuratsurat. Napaangesak iti nauneg. Kinitak ti oras iti diding, Alas onse diesen.
“What time do you close store?”
“Main office will send us a call…”
“How soon do you expect them to…”
“It’ll take a while…this’ the best time of the business!” inyagawna sa timmakder. “How about the safety of all the store employees?”
Agpungtotak metten.
Inasitgannak sa napawingiwing a nangtangad kaniak. “As I’ve told you, Rodel… Greed!!” Sa rimuar manen. Sinarunok.
“Ok, agawidak ngaruden ta innak galutan ti rumbeng a galutan ‘diay apartment. I will tape the windows too! I’ll be right back to come and get you…”
LET’S GO EAT…” inyawisko ken Nikki ngem nagwingiwing. Pasado ala-unan. Agtaptapaya iti suli. Napalalo ngamin ti luksawna ta kayatna ti agawid sadiay Makakilo nga apartmentmi ngem impilitko a dimmagaskami iti balay dagiti nagannak kaniak ditoy Waipahu.
Nataltalged a painganmi ta konkreto.
“Common, ‘asang, come and let's eat…” impasaruno met ni inang a mangur-uray kadakami iti panganan a lamisaan. Napilpilit ni Nikki a simmurot kaniak iti dining room. Nadlawko a nagmisuot idi makitana ti masida a pinakbet, balatong a nalaokan iti rangaw ti paria, kilawen a presko a baka ken pinapaitan. Ramananna met dagita idi dendennami. Ita, kasla karugitna ketdin?
“You guys get some kind of… bread or hotdog?” dinamagna kada ionang idi nalpas ti kararagmi. Nagistayan naltotan ni tatang iti insakmolna a sangaiwa a kilawen a karne ti baka idinto a napan linukatan ni inang ti refrigerator. Imbilinko ken Nikki nga isun ti mapan mangluto ti kayatna. Nasugpet ti rupana a timmakder ngem nagtarapnos iti laem sana linukatan ti TV.
Siakon ti mangluto. ‘nang.” Kinunak ta paggugusto ni Nikki iti naprito a hotdog. Siuulimek a nagsubli ni inang iti lamisaan a panganan ngem masipsiputak ti imana a mangsagidsagid kadagiti suli ti matana.
PAGAMUAN TA immaweng manen dagiti emergency siren ti aglawlaw. Nakarangranggasen ti angin a nangsip-asip-ak kadagiti sanga ti mangga iti lauden ti balay. Nanalbaag a natuang ti kayo a guyabano ti kaarruba. Naiddepen ti koriente. Nagtalinaed a nakatugaw ni Nikki iti sopa a kasl;a awan danagna. Lumuslusiaw met ni inang gapu iti danagna. Ginutadna ti takiag ni tatang sana simmuksok iti sirok ti panganan a lamisaan.
“Aglemmengkayon, baruk…: insangitna. Nagkararagda inang ken amang. Nagdardarasak met nga agturong iti yan ni Nikki. Innak met guyoden tapno sumuksokkamin iti uray ania ditan a mabalin a mangsalakbib kadakami. Ngem, nadlawko ti de-bateria a radio iti rabaw ti book shelf. Ginaw-atko sako pinuligos ti butonesna. Nakapsuten ti bateriana ngem mangngegko pay laeng ti waragawag iti radio:
“… fortunate.... We are still fortunate here in the island of Oahu because about a hundred miles off the coast of Oahu, Hurricane Iniki swerved it’s course heading northwest heading towards the islands of Kauai. Experts predicted that few more minutes from now, Iniki will ravage Niihau and Kauai!"
Maragsakanak a nangpidut iti telepno apaman a nabagaak da amang a labsan met laeng ti allawig ti isla ti Oahu. Inawagak dagiti kakabsatko a naasawanen a napattopattok iti isla ti Oahu. Kaasi ti Apo, napiada kano met laeng.
NIKKI, mine is not a damn’ buy and sell business that a customer who mistakenly bought a rotten tomato can sue my ass up! This is the Army and I have no gaddem’ choice but to follow orders anytime and any goddem’ where! You understand?” Immulon ti darak ta dinak manen palubosan ni Nikki a mapan iti isla ti Kauai a kas bilin ti Army tapno inkami tumulong kadagiti biktima ti allawig. Maipatulodkami a kas kameng ti Operation Garden Sweep. Inkami agdalus kadagiti wara iti hardin ti Hawaii a gapuanan ti nadawel nga allawig. Napanaganan iti kasta ti operasionmi ta ti isla ti Kauai ngamin iti Garden Island of Hawaii.
“Then get out from the damn’ Army!” inyingarna met. Ginammatak dagiti dua nga abagana sako impideg ti kotsena. Addakami iti garahe ti apartmentmi.
“Look here, lady.. if you really love me, like what you’re saying especially when we’re making a gaddem’ love every fuckin’ night, then you should have been understand and learn to love at least, what the hell I wanna do, whoever I am, whatever I wanna eat and wherever the fuck I came from!”
Nagsangit. Binagkatko metten ti dua a duffel bagko a napunno kadagiti unipormek a gargaretko a kasapulakto idiay Kauai. Intupakko dagitoy nga imbaltog iti likudan ti pick-up a luganko. Pinanawak lattan ni Nikki nga agsangsangit.
ALAS SINGKON ITI MALEM, nakasublikamin iti temporario a kampomi a naaramid kadagiti tolda ti Army iti pingir ti rangkis a mangtantannawag ti mangliwengliweng a baybay. Dikami pay unay nabayag a simmangpet a napan nagbunag ken nagdalus kadagiti wara ti kalkalsada. Tsuperak ti six by six nga agbunag kadagiti nagduduma a wara sami mapan ibelleng iti ipatuldo dagiti kaaduanna a dara Hapones nga opisiales ti gobierno ti isla. Imbakalko manen dagiti matak iti kalawaan ti baybay. Implastarko ti naglubsak iti karuotan. Napaangesak iti nauneg. Duan a lawasmi ditoy isla ti Kauai ket adu metten ti nagapuanami. Saan laeng a mandalus kadagiti kalkalsada no di ket tumulongkami pay a nagipatakder kadagiti temporario nga abong dagiti biktima wenno agibunong kadagiti MRE tapno adda taraonda. Kakaasi dagiti biktima. Dandani narpuog amin a pasdek ket dagiti la ngata kongkreto ti natda a nakatakder ngem kaskasdi nga awananen iti atep ken tawtawana. Aglalo ti maysa a dakkel a balay a madama a maipatpatakder idiay Kapaa, dipay nalpas ngem naitayaben ti intero nga atepna ta nagdisson daytoy iti maikadua a bloke iti laudenna a solar. Segun ti damag, awan kano ti insurancena dayta a maipatpatakder a balay. Dida la ket maabrot ti rinibribun a gastoda. Sapay no di napintasto koma!
Inyiladko iti kasla napungotpungot a karuotan. Inkidemko. Ngem pagamuan ta kellaat a rimkuas iti mugingko ti ladawan ni Nikki a sinaruno ti langa ti isla ti Kauai idi ken ita! Ket nariknak lattan ti iruruk-at ti nasugpet nga isem kadagiti bibigko. Simmublat a rimkuas iti lagipko daydi parbangon a kapigsa ti angin; daydi yaawagda ti alertmi! Timmakderak. Imbakalko manen ti imatangko iti nakaad-adayo a laud. Nagtabunen ti init iti barukong ti nalinaken a baybay… @@@
Naipablaak iti Bannawag idi Setiembre 20, 1993 ti edited a versionna iti titulo nga ALLAWIG.


c: text/html

text:
Parañaque
Maysa ti Ciudad ti Parañaque kadagiti ciudad ken il-ili a mangbukel iti Metro Manila iti Filipinas. Kabeddengna iti amianan ti Ciudad ti Pasay, iti amianan-a-daya ti Ciudad ti Taguig, iti abagatan-a-daya ti Ciudad ti Muntinlupa, iti abagatan-a-laud ti Ciudad ti Las Piñas ken iti kaud ti Manila Bay.
Dagiti linaon
Dagiti baranggay[urnosen | urnosen ti taudan]
Nanbingbingay ti Ciudad ti Parañaque iti dua a kongresional a distrito ken 16 a barbaranggay.
Dagiti baranggay iti Distrito 1[urnosen | urnosen ti taudan]
- Baclaran
- Don Galo
- La Huerta
- San Donisio
- San Isidro
- Sto. Niño
- Tambo
- Vitalez
Dagiti baranggay iti Distrito 2[urnosen | urnosen ti taudan]
- B.F. Homes
- Don Bosco
- Marcelo Green
- Merville
- Moonwalk
- San Antonio
- San Martin de Porres
- Sun Valley
Kasilpo iti ruar[urnosen | urnosen ti taudan]

robotstxt: allowed

filter: keep


text:
Kaay-ayo dagiti ganggan-naet ti umay agpa-kidney transplant iti Pinas. Dagiti sumaganad dagiti rason.
1. Nababa a bayad. Manipud iti P20,000 agingga iti P160,000. Kadagiti ganggannaet a nangato ti balor ti kuartada, sensilio laeng dayta kadakuada.
Nangrugi pay laeng ti kidney transplant iti Pinas idi 1970s nupay nalimed laeng dagiti transaksion ta maikontra iti allagaden ti World Health Organization Principles on Human Transplant Guidelines. Saan a mabalin nga aramaten a komersio wenno maiwaragawag ti pannakaipagnana gapu iti seguridad a rason kadagiti amin a maseknan.
Kas mabasa iti allagaden ti WHO, maiparit ti commercial transaction maipapan iti organ transplant. Mabasa daytoy iti Guiding Principles 5-8. Ngem saan a mapasamak dayta iti underground. Awan dayta a prinsipio kadagiti nalimed nga aramid.
2. Nalaka ti agbirok iti isukat a kidney. Ngem nalimed laeng ti transaksion ket saan a makagteng wenno dumanon iti agrebbeng. Adda met dagiti situasion a dumanon kadagiti agrebbeng itoy a banag, awan ti aksionda ta kasapulanda ti nalawag a pammaneknek sakbay ti panagtignayda. Adda kadi makita a nalawag nga ebidensia kadagiti nalimed a transaksion? Ngem iti mismo a lubong dagiti nagilako ken agilaklako, nagbalinen a negosio daytoy.
Iti pagilian, nalaka laeng ti gumatang iti kidney ta adu ti sources dagiti middleman. Saan a direkta a dagiti doktor ti pagtaudan dagiti kidney no di babaen ti third party. Dagitoy dagiti agkalap kadagiti donor wenno agilako iti kidneyda. Adda pay alegasion a panagkidnap iti transaksion.
Kastoy ti proseso: manipud iti donor wenno agilako, sa middleman, ti doktor santo makadanon iti umawat wenno recipient. Nupay kasta, base iti report, sabali ti kantidad a maited iti donor, sabali ti mapan iti middleman, sabali ti mapan iti doktor.
Nalaka laeng nga allilawen dagiti middleman dagiti dadduma a donor agsipud ta nababa ti adalda. Bayadanda laeng ida iti nababa (P20,000.00) wenno nangatngato bassit ngem daytoy. Adda met alegasion nga imbes nga agbirok pay ti sumagmamano a kurap a middleman iti donor, mapapati nga isudan ti mangiwayat iti panagkidnap ket dagiti biktima ti pagtaudan dagiti mailako a kidney. Adda posibilidadna a dagiti intaray dagiti “kumaw”, nagbalinda a biktima a nailako ti kidneyda.
Uray dagiti doktor, mapapati nga addaanda met iti kabukbukodan a middleman. Saan a kumpirmado daytoy. Mabalin a pudno, mabalin met a saan.
3. Nalaka a sapulen ti doktor.
Agdagup laeng iti 21 ti bilang dagiti surgeon a mangipapaay iti transplant iti Pinas ngem ad-adu nga amang ti bilang dagiti agiwaywayat iti operasion iti underground. Saan daytoy a nasayaat a senial iti komunidad a medikal lalo iti ballasiw-taaw. Amangan no ibagada manen a manipud kadagiti diploma-mill dagiti doktor iti Pinas.
Agdagup laeng iti 21 ti bilang dagiti surgeon a mangipapaay iti transplant iti Pinas ngem ad-adu nga amang ti bilang dagiti agiwaywayat iti operasion iti underground. Saan daytoy a nasayaat a senial iti komunidad a medikal lalo iti ballasiw-taaw. Amangan no ibagada manen a manipud kadagiti diploma-mill dagiti doktor iti Pinas.
4. Live donor ti pagtaudan ti kidney, saan a cadaveric. Cadaveric, kunada no nagtaud ti maitransplant a kidney iti bangkay wenno natay a tao. Ngem basbassit nga amang ti tiansa ti panagbiag ti pasiente no cadaveric ti pagtaudan ti kidney, saan a live donor.
Agtignay koma ti gobierno a mangreguleyt iti mapaspa-samak iti pagilian a panaglako iti kidney sakbay a tumaud ti nakana nga indulto. Agtignay koma ti gobierno a mangsolbar iti kinakurapay tapno awanen ti aglako iti kidney. Ti kinaadu ti populasion ti taudan ti kinakurapay. Adda koma aksion ti gobierno maipapan itoy.
Saan koma nga agpatingga iti ngiwat dagiti addang ken maitutop a kasapulan a manglapped kadagiti parikut ti gimong.#


text:
Apay?
Basaentayo ti Job 42:1-5
Imbagam a dumngegak bayat ti inka panagsao, ket padasek a sungbatan dagiti saludsodmo.—Job 42:4
ITI maysa a narikut unay a tiempo iti biagko, mariingak iti tengnga ti rabii ket saanakon a makaturog. Nadagsen ti riknak, ket ti la adda a mapampanunotko a mangpadagsen pay iti barukongko. Gapu itoy, saanak a mainanaan.
Iti maysa nga agsapa a nakaiddaak nga agpampanunot no apay a napasamak manen kaniak ti kastoy, nalagipko nga iti napalabas, dinawatko a tulongannak koma ti Dios tapno makaturogak. Ngem iti daydi a kanito, nasaludsodko iti Dios, “Apay?” Kasla saan a saludsod ti panangyebkasko no di ket reklamo. Ket iti kinaulimek ti aglawlaw, kasla sinungbatannak ti Dios babaen met laeng ti saludsod. “Asino ti dumngeg kenka? Asino ti tumulong kenka? Asino ti mangpaimbag kenka?” Naipalagip kaniak a ti Dios kanayon a sidedengngeg kaniak; ti Dios kanayon a tultulongannak; ti Dios isut’ mangpapaimbag kaniak.
Mamin-ano a saludsodentayo iti Dios no apay nga awan sungbat dagiti karkaragtayo? Iti panagkunak, napadasantayo amin ti kas ken ni Job. No mabigbigtayo a dagiti panagsagaba iturongnatayo iti naun-uneg a pannakaammo iti Dios, mabalintayo ti agtalinaed ken agtalek iti Dios uray iti tengnga ti nakaro a panagsagaba. Kararag: Apo Dios, tulongannakami kadi, kas ken ni Job, nga agtultuloy nga agkammatalek kenka. Amen. Kapanunotan: Kasano a masalimetmetak ti pammatik iti Dios kadagiti narikut a panawen? Ikararagan: Dagiti di makaturog gapu iti insomnia.


text:
Intuloyna ti nagpalaud. Dagiti agduduma a tarpaulin nga addaan ladawan ken nagan dagiti kandidato ti nadalapus dagiti matana. Makakatawa man kadagitoy. Nagbassitan a Barangay Matricay, adda kadi pay ngata ti di makaam-ammo iti kalugaranna? Maysa pay, saanen a masapul nga iprintam pay ti ladawam tapno maam-ammodaka dagiti tattao. No adu ti naaramidam a pagsayaatan ti barangay ken kadagiti kalugaram, uray dimon isab-it ti nagan wenno ti ladawam, dakkelen ti namnamam a mangabak.
Tinangadna ti tarpaulin ni Kapitan Tiudi iti poste ti kuriente iti sango ti balay da Manong Roni. Insublatna a tinangad ti tarpaulin ni Kagawad Ampiong iti puon ti kaimito iti bangir ti kalsada. Nagwingiwing a nagsanamtek.
Makakatawa man kadagitoy a kandidato. Papilida a kagawad ngem iti panagkampania pay laeng ket didan sursuroten ti paglintegan. Nagkatawa ni Manong Sabas iti nakapsut. Wenno talaga a dida ammo dayta a paglintegan?
Insubli ni Manong Sabas ti panagkitana iti balay. Iti ngatuen ti tawa, naipigket dita ti bond paper a nakaisuratan ti nagan ni Manong Jobert a para kapitan. Adda iti abay daytoy ti nagan met da Manang Gina Lou ken Manang Jocelyn a para kagawad. Intuloyna ti nagpalaud. Nakarikna iti bang-ar iti nalamuyot nga aplaw ti angin.
Nadanonna ti nagsapalan. Sumungsungad dita ni Analyn. Mapan a tallo pulo ti tawen daytoy. Dakkel ti limmukmeganna sumagmamano a bulan kalpasan ti kasarda ken Narlon. Sigud nga empleyado daytoy iti paglakuan ti motor. Inuray ni Manong Sabas pambaranna nga aginana.
“Maymaysaka met. Nagsubli kad’ ni lakaymon idiay Bulacan?” dinamagna idi makaasideg ni Analyn.
“Dina pay koma ngarud kayat ti mapan, angkel, ngem agkaratawag met diay amona idi naminsan nga aldaw.” Nagpuesto daytoy iti likud ni Manong Sabas. “Tulungankayon, angkel.”
Agyamanak, balasangko. “Di kad’ nanglangankan iti pagobraam.”
“Ket masapul met nga agbotos datao, angkel. Uray sika met, angkel, ikarigatam met ti mapan agbotos. ‘Pay dinaka kinuyog ni anti?”
“Para iti panagbalbaliw ti lugartayo, balasangko. Immunan ni antim itay ta maysa ngamin a watcher. Iparparitna ngarud a mapanak agbotos ta marigatanak kano a mapan.” Situturong dagiti mata ni Manong Sabas iti laud. “Asino ngay ti ibotosmo a kapitan?”
Immisem ni Analyn. “Isuna ti nangmaneho ken ‘diay lugan ti barangay iti ipapanko iti ospital idi, angkel.”
“Diay multicap?” Ti multicab ti barangay ti kayat a sawen ni Manong Sabas.
“Multicap? Ha ha, wen, angkel. Natulongannakami pay iti gastos.”
“Ket isu ngarud ti ibotosmo, a.”
“Ha ha. Saan met la a dayta ti pagrukodan tapno ibotosmo ti maysa a kandidato, angkel.” Inpakanawan bassit daytoy ti panangi-
turongna ta adda linisianna a panakkelen a bato. “Immay nangipapetpet ni baketna idi kalman kaniak idiay balay. Innalak a.”
“Singkuenta? Ket narigat ngarud, a, no ti bangir pay la ti ibotosmo, balasangko.”
“Saan a kuarta ti kasapulan dagiti umili, angkel, no di ket napudno a panagserbi dagiti agtakem.”
“Kustoka, balasangko. Natulongannak met ni kapitan idi naatakeak.”
“Isu ngarud ti ibotosmo, a, angkel?”
“Ha ha ha. Insublim met ti dinamagko kenka itay, balasangko.”
“Ha ha. Nadlawmo gayam, angkel.”
“Asino ti ammom nga ibotosko?” dinamag ketdi ni Manong Sabas.
“Ammok, saanmo nga isakripisio ti salun-atmo, angkel, tapno laeng ibotosmo ti saan a maikari.”
“Kustoka, balasangko. Kitaem ‘toy kalsada.”
Addadan iti pagpilkuan. Asidegen, nakuna ni Manong Sabas iti unegna. Agsangagasut la ngatan a metro ti kaadayoda iti eskuela. Naipasabat iti panagkitana dagiti ummong iti pagserkan iti eskuela. Dua nga ubbing ti naginnuna nga immasideg. Inyawatan dagitoy ni Analyn iti polietos. Miningminganda nga immuna ni Manong Sabas sa inyawatanda. Nagkinnamatanen dagitoy a nagsubli kalpasanna. Dandani nadungpar dagitoy ti baro ni Kapitan Tiudi nga agturong met iti yan da Manong Sabas.
Immuna nga inyawatanna ni Manong Sabas. “Diyonto bassit liplipatan ni tatang, angkel. Malagipyo met siguro daydi panangtulongna kadakayo, angkel.”
Saan a nakauni a dagus ni Manong Sabas. Kastoy kadin ti kinaprangka dagiti dadduma a para iyawat iti polietos? “W-wen, diak pulos malipatan, barok.”
Inyawatan met daytoy ida ken ni Analyn iti polietos. “Ni tatang, manang, a. Natulongannakayo met idi, aya.”
“Agyamanak iti riniwriw gapu ti panangtulong ni kapitan kaniak, ading. Wen, nagadu ti natulongan ni tatangmo.”
Nagintek dagiti mata ni Manong Sabas iti anak ni kapitan a dagus nga immadayo. Ammona, uray ni Analyn ket nasair met iti inaramid ti baro.
(ADDA TULOYNA)


text:
NARVACAN, Ilocos Sur – Natay ti maysa a karpintero kalpasan a tinagbat ti maysa a seaman ti tengngedna kabayatan a makiay-ayam iti tong-it iti maysa a lamayan iti maysa a barangay ditoy.
Nainaganan ti biktima a ni Mamerto Castillo, 54, ken agnaed iti barangay Bulanos ditoy lugar idinto a nabigbig ti masuspetsa a maysa nga Arnel Castillo, 39, maysa a seaman, ken kalugaran ti biktima.
Naammuan iti imbestigasion ti polis, a madama a makitongtong-it ti biktima iti lamayan ti kabarangayda idi simmangpet ti suspek, immasideg iti biktima, ket tinagbatna lattan ti biktima.
Dagus nga impatay ti biktima ti sugatna iti tengnged.
Insigida met a naglibas ti suspek. Iti pannakaisurat daytoy, birbiroken dagiti panakabagi ti linteg ti suspetsa.


text:
PRINSESA TI BUKANEGAN
Diak latta kayat dayta a balo
Diak a mairusok nga ayaten nga agpayso
Isu a dimon ipapilit iti kayatko
Ta bagik ti bagik siak a mismo
PRINSESA TI BUKANEGAN
Diak latta kayat dayta a balo
Diak a mairusok nga ayaten nga agpayso
Isu a dimon ipapilit iti kayatko
Ta bagik ti bagik siak a mismo
PRINSIPE TI BUKANEGAN
Ti saritaan ket dimo koma lissian
Ti panangasawam iti baro nga aramidna iti kalokoan
Ket aramid met dayta a kaampangan
Agpanunotka koma, kadangadang
PRINSESA TI BUKANEGAN
Nakapiliakon, isu dayta baro
Diak kayat dayta a balo
PRINSIPE TI BUKANEGAN
Ti saan a dumngeg iti patigmaan
Rigrigat iti biag innanto malak-am
Ngem no sika iti agpanunot iti nasayaat
Biagmonto iti nakamaymayat
PRINSESA TI BUKANEGAN
Saanen a mabalbaliwan pay pangngeddengko
No diak kayat dayta balo no kunak, daytan pangngeddengko
PRINSIPE TI BUKANEGAN
No iti balo ti pakiaasawaam
Naragsakkanto iti dennana awan ti pagkunaam
Ta ti tao a nasingpet ken nagaget
Awan iti aldawna a narupanget
Ngem no ti baro nga awan ti ammona
Lang-ay laeng ammona ket para laeng iti bagina
Kakaasikanto nga ingganat-inggana
Isu a kasalisalko agpanunotka koma
Uray no sekenhan no naamnut ken nalagda
Natibay ti panagayatna ket kukuam a maymaysa
Saan a kas dayta baro a palikero
Adu a babai iti ayatna kainnagawmo
No isu ti pakiaasawaam sikan iti simrek iti kalbario
Isu a nasaysayaat la koman a nagbalasangka nga agpayso
Ta nasimsimbeng met laeng ti panagbiagmo
MANGITURTURONG
Dagita man gagayyemi ken papagayammi idan
Nangegantayo ti kapanunotanda kamamayatan
Ket sakbay ngarud nga intay ida husgaan
Denggentay man pay ti tokar ti Kailokoan
MUSIC: Ilocano Song
THEN:
Ti panagasawan ket saan a barengbareng
Nasken a panunoten amin a maiparbeng
Ti ugali ket maysa kadagiti kangrunaan a maiparbeng
Maud-udi dayta langa tapno isip ti nasimsimbeng
Uray no balo nga addaan anak no nagaget
Santo pay degdegan met iti inna kinasingpet
Ti ugalina ket pudno a pagwadan
Kangrunaan dayta a pagpilian
Ta ti maysa a pamilia ket addaan ti tunos
Agtaud amin dayta iti ayat ken urnos
Uray no guapo ti asawam no luam ket inaldaw nga agarubos
Wenno ti kanen dagiti annakmo ket nakapulpulos
Saanen a maiparbeng dayta a panagbiag
Isu a kamayatan amin nga asawa ti nasalukag
Dagiti ublag ket damona laeng dayta
Ngem inton agbayag ket umapaldan kenka
Ta nakasarakka iti lalaki nga ulidan
Iti pamiliana, ayatenna dina baybay-an
Ngarud, gagayyem ken papagayamko ida
Itoy a labanan ammoyo ngatan iti innak ayunan
Kaykayatko ti balo a ta manakman
Ngarud, ti prinsipe ti bukanegan intay palakpakan!
MUSIC: Ilocano song


text:
Plantilia:V
Dagiti linaon
Panagusar[urnosen ti taudan]
Sapasap[urnosen ti taudan]
No ti maysa kadagiti sumaganad a kas pagarigan ket maikabil iti uneg ti naited plantilia, daytoy ket aginayon ti annong a pagdaliasatan ti navbar:
{{navbar|{{subst:PAGENAME}}|mini=1}}
{{navbar|{{subst:PAGENAME}}|plain=1}}
{{navbar|{{subst:PAGENAME}}|fontstyle=color:green}}
{{subst:PAGENAME}} ket masukatanto iti nagan ti plantilia no rakraken babaen dagiti server. Kas pagarigan,
{{navbar|navbar/dok}} ket mangited ti:
Kadakkel ti letra[urnosen ti taudan]
Ti kadakkel ti letra ket 88% no mausar iti navbar, ken 100% no maiyumok iti navbox. Iti navbar, ti dagsenna ket "normal"; no maiyumok iti navbox, daytoy ket mangala ti akinruar a pannakayasentar. Ti middot ket napuskol.
Kas pagarigan[urnosen ti taudan]
Dagiti nasken a parametro[urnosen ti taudan]
{{navbar|Nagan ti plantilia}}– nasken ti nagan ti plantilia
Dagiti pagpilian a parametro[urnosen ti taudan]
Dagiti naikkaten a parametro[urnosen ti taudan]
Dagiti parametro ti
miniv=1,
viewplain=1,
nodiv=1 ken
fontcolor= ket naikkaten. Ti panagaramid ti makita laeng a bersion, imbes ket nga usaren dagiti plantilia ti
{{v}} wenno
{{view}}.
Dagiti nota[urnosen ti taudan]
Ti Navbar ket nailaon iti uneg ti
...  tapno makalaon ti horisontal a nabilangan a listaan. Gapu ti daytoy, daytooy ket saan a mabalin a maikabil iti uneg ti
...  wenno sabali a nailinia nga elemento ,gapu ta ti Tidy ket simpaenna' dagitoy a situasion a pakabirukanna dagiti muton ga elemento iti uneg dagiti nailinia nga elemento.
Naisagana[urnosen ti taudan]
- {{Navbar-header}}
- Ipuestona ti iti kanawan nga igid ti linia, masansan a maus-usar iti saan a marebba a paulo ti navbox.
- {{Tnavbar-navframe}}
- Mausar a maikuyog kadagiti Navframe div, ipuestona ti iti kasumbangir ti langa ti [ilemmeng]/[ipakita] .
- {{Navbar-collapsible}}
- Mausar a maikuyog kadagiti marebba a tabla, itumpawna ti iti kasumbangir ti langa ti [ilemmeng]/[ipakita] .
Datos ti plantilia[urnosen ti taudan]
TemplateData para iti V
No maikabil iti maited a plantilia, daytoy ket aginayon ti annong a pagdaliasatan ti navbar
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Napoleon Bonaparte
Ni Napoleon Bonaparte (Pranses: Napoléon Bonaparte puis Napoléon Ier [napoleɔ̃ bɔnɑpaʁt]) (15 Agosto 1769 – 5 Mayo 1821) ket maysa idi a milisia ti Pranses ken daulo ti politika kadagiti kinaudi nga agpang ti Reblusion ti Pranses.
A kas ni Napoleon I, isuna idi ti Emperador iti Pranses manipud idi 1804 aginggana idi 1815. Ti kalintegan na a reporma ket, ti Napoleoniko a Kodigo, daytoy ket addaan ti nalatak nga impluensia kadagiti adu a sibil a linteg ti sangalubongan a naisakupan, ngem isuna ket kalatakan a malaglagip kadagiti inararamid na kadagiti gubat a naidauloan na a panagsuppiat ti Pranses babaen dagiti serie a kumakaduaan, ti makunkuna a Napoleoniko a Gubgubat. Isuna ti nagipatakder kadagiti panagsakup ti kaaduan iti kontinente a Europa ken kinapanunutan na ti panagiwaras dagiti kaumnoan iti Rebolusion ti Pranses, bayat nga nagitiptipon ti maysa nga imperio a monarkia a nagipasubli dagiti parang iti naikkat nga ancien régime. Gapu dagiti balligi na ti gubgubat, kadagiti masansan a nalatlatak ken adadu a kasupiatanna, kadawyan isuna a naipammategan a maysa kadagiti kalatakan nga agbilbilin ti milisia iti ania man a panawen.
Ni Napoleon ket naipasngay idi idiay Corsica kadagiti nagannak kaniana a natakneng a Henobes a kapututan, ken nagsanay a kas maysa nga opisial ti artileria idiay kangrunaan a daga ti Pranses. Naglatak isuna babaen ti Umuna a Repbublika ti Pranses ken nagidaulo kadagiti nagballigia a kampania a kinasuppiat ti Umuna ken Maikadua a Kumakadduaan a nagsuppiat iti Pranses. Idi 1799, nagpartuat isuna ti kudeta ken inkabil na isuna nga ti Umuna a Konsul; kalpasan ti lima a tawen ti Senado ti Pranses ket nagirangarang kaniana a kas ti emperador. Iti umuna a dekada iti maika-19 a siglo, ti Imperio ti Pranses a babaen ni Napoleon ket nakipartisipar kadagiti serie a suppiatan a makunkuna a Napoleoniko a Gubat a nagiraman iti amin a kangrunaan a nabileg a Europa.[1]
Dagiti nagibasaran[urnosen | urnosen ti taudan]
- ^ Schom, Alan (1998). Napoleon Bonaparte (1. HarperPerennial nga ed.). New York: HarperPerennial. ISBN 0-06-092-958-8.


text:
Thursday, February 26, 2015
AGPROGRESO METTEN TI BRGY. NAMRUANGAN
Cabugao, Ilocos Sur - Bukbuklen ti Barangay Namruangan dagiti Purok ti Cacarsan, Caloy ken Daclapan Norte ket iti panagkalap ti kangrunaan a pagbiagan dagiti lumugar nga idadauluan ni Brgy. Captain Robertson ”Bongbong” R. Gorospe.
Kadagiti proyekto nga it-ited ti BFAR Region 1, ti nadakamat a barangay iti maysa kadagiti Coastal Barangay a makasagsagrap kadagiti Payao Project nga inlungalong ti LGU-Cabugao a kiddawen. Aktibo dagiti asosasion ken dadduma pay a sektor iti las-ud ti barangay a katintinnulong ti Konseho a mangpasayaat ti kasasaad dagiti lumugar.
Dandani sementado ti amin a kalsada ti barangay ken naipatakderan pay iti napintas a covered court and multipurpose building babaen iti panangited ti Provincial Government nga idauluan ni Governor Ryan Luis V. Singson.
Nagaget dagiti lumugar ken agtultuloy ti kinatalna a barangay iti Namruangan.
Dagiti pammadayaw a nagun-od ti barangay kadagiti kallabes a pannakisalipna iti Siglat Awards ket dagiti sumaganad:
SIGLAT AWARDS 2014
1st Runner-up
Outstanding Fishermen Association
SIGLAT AWARDS 2013
Champion
Outstanding Fishermen Association
SIGLAT AWARDS 2012
1st Runner-up
Outstanding Fishermen Association. # (Web In-Action)
Posted by Bayan ng Cabugao, Ilocos Sur at 9:31 AM
Subscribe to: Post Comments (Atom)


text:
Plantilia:Spaces
Daytoy a plantilia ket agpataud ti maymaysa wenno dagiti ad-adu a saan a matukkol a ("
").
- Eskritu
{{spaces|N}}
a ti pagpilian a parametro ti N ket isu ti kayat a bilang dagiti agsasaruno a saan a matukkol nga espasio (numeriko, nga addaan ti sakop ti 1 wenno dakdakkel).
{{spaces}}
agpataud ti maymaysa a saan a matukkol nga espasio. Mabalin ti agusar ti {{nbsp}} (a mangibaw-ing iti daytoy a plantilia) a kas apat para iti maymaysa a saan a matukkol nga espasio.
Datos ti plantilia[urnosen ti taudan]
TemplateData para iti Spaces
Mangisengngat ti maysa wenno dagiti ad-adu a saan a matukkol nga espasio.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
UNIX
Iti damdamona, ti Unix wenno UNIX ket sistema ti panangpaandar iti kompiuter a pinataud ti maysa a grupo iti Bell Labs ti AT&T agramanda Ken Thompson, Dennis Ritchie ken Douglas McIlroy. Ti agdinama a sissistema nga Unix a ket napisida iti nagaddu a sanga. Pinapataudda ti AT&T (ti mamartuat) ken dadduma pay a gunglo digitoy a sanga.
Iti agdama, The Open Group (maysa a gunglo ti pagwadan ti industria) ket ag-akua ti marka ti pabrika nga UNIX'.
Digiti sissitema nga ummanugot iti Single UNIX Specification laeng ket maikarida iti galad a "UNIX", digita dadduma ket "Kas UNIX" ("Unix-like" iti Ingles).


text:
(Maudi a paset)
Idi kuan, nadlawna nga agpukaw manen dagiti bunga ti karabasa ken tarongna. Awanen ti tuduenna pay no di ni Mang Nato. Adayo dagiti dadduma a kaarrubada ket sigurado a maamakda nga agbasakbasak iti kanatengan ta ammoda ngarud nga adda iti asideg ti balay ni Mang Nato. Ngarud, awanen ti sabali a makaitured a limed a mapan agala no di ni Mang Nato.
Simmaruno a naikisap dagiti petsay a pagapitan koman ni Ama Berto. Inarab dagiti kalding ni Mang Nato.
Saanko metten a napuotan a nakatalawda iti aponda, manong, kunana laeng idi bagaan ni Ama Berto.
Iti maysa a malem, nadlaw ni Ama Berto nga adda sabali a kawitan a naitipon kadagiti nabatbati a manokna. Saanna a makitkita daytoy kadagiti manok dagiti kaanakanna iti dayaen ti balayda.
Gapu ta addada upa a nabati a taraken ni Ama Berto, saan a pimmampanaw ti lumabaga a kawitan. Nakikakaan iti sumagmamano nga aldaw iti balayda. Dayta laeng agmanmanada ti inubrana.
Iti panagburas ni Ama Berto iti bunga dagiti natengna kadayta nga agsapa, nangngegna ti panagsinsinnungbat da Mang Nato ken ti asawana.
“Ania, awan latta a nakurkoram ‘tay kawitantayo?” sinaludsod ni Mang Nato.
“Awan, lakay!” insungbat ni Manang Dalen.
“Napnapananna ngatan?”
“Pinulotanen, a, dagita a mammartek!”
“Dida pay la ngarud maiddalan!”
“Kunam, laglag, ket naglaingka met nga agsiblok iti manok ti akimmanok!”
“Nakasaoka ket im-imasem met no maidasaren!”
“Ania ngarud, buybuyaenka lattan nga agigup iti tinola?”
Nagawid a dagus ni Ama Berto apaman a nakaburas. Inkagumaanna a tiniliw ti simmangpet a kawitan iti pagtaenganda.
Awan ti sinayang nga oras ni Ama Berto. Nagturong iti balay da Mang Nato. Impakitana ti manok.
“Manokmi nga agpayso daytoy, manong,” kinuna a dagus ni Manang Dalen. “Lakay, umaykadtoy man!” pinukkawanna ti lakayna nga adda iti yan dagiti kaldingda.
“Mano nga aldawen nga agap-apon iti sanga ti tsikomi. Dinamagko kadagiti kaarrubami dita daya ngem saanda kano met a kukua. Isu a napanunotko a damagen ditoy ta dakdakayo met laeng iti laudenmi.”
“Apay, ‘ya?” inamad ni Manong Nato idi makaasideg.
“Adtoyen ‘tay nabayagen a sapsapulem, lakay! Immay impan ni manong. Nakikakaan iti yanda.”
“Agyamanak, manong,” kinuna ni Mang Nato.
Manipud idin, saanen a napukpukawan iti manok ni Ama Berto. Di metten naal-alaan dagiti mulana a nateng. Ken sinerserrek dagiti kalding.
Dayta a persat iti biag ni Ama Berto, ti amak, saankonto a malipatan. Kangrunaan ti adal nga inyegna. Adal a yallawatko met iti binangonko a pamilia.
ITA a paspasungadentayo ti Nangina nga Aldaw, mabalin nga utobentayo ti bagbagitayo. Dagiti ar-aramidentayo iti inaldaw, maikanatad kadi pay laeng? Saan kadi a nayon a siit daytoy a maipabaklay manen ken ni Apotayo a Hesus?
Sika laeng ti makasungbat dayta, ka-Sinursuran! Ammomon ti aramidem.#


text:
KOREK, uleg. Saan a metaphor, agdadata nga uleg! Ngimmato kadi dayta kidaymo? Di nakapappapati ngem pudno!
Sadiay Bhubaneswar, India, maysa a nalibnos a balasang ti nainlab iti uleg ket inkallaysana babaen ti Hindu traditional wedding. Nasurok a dua a ribu dagiti sangaili iti dayta a kallaysa, segun iti pagiwarnak ti India a Press Trust of India.
Ti nalatak a silk saree ti suot ni Bimbala Das, ti nalibnos a nobia, idi maangay ti seremonia iti Atala Village iti asideg ti Orissa State, kapital ti Bhabuneswar. Nagkanta dagiti papadi a Hindu iti mantras a mangipasimudaag iti panagmaymaysa dagiti dua a parsua. Naragsak ti kallaysa.
Ngem kontrapelo ti nobio nga uleg ket dandani di natuloy ti kallaysa. Apay kunam? Ngamin, saan a nagparang iti kaaldawan ti kallaysa! Killjoy, saan? Nagkumeg ketdin daytoy iti uneg ti bunton nga aponna.
Tapno matuloy ti kallaysa, adda brass replica a nagpaay a proxy ti nobio nga uleg.
“Uray no di makasao ti uleg, adda wagas tapno agkinnaawatankami, kinuna ni Bimbala iti pannakaiterbiona, “No mangtedak iti gatas iti asideg ti bunton a naedda kadagiti padana a kobra, kanayon daytoy a rummuar ken inumenna ti intedko. Saannak a pulos a dinang-ran…”
Mamati met dagiti lumugar a maysa a napintas a gasat iti panagasawa ti kobra ken tao. Isu a napasamak iti dakkel a padaya iti dayta a lugar.
Sagrado ngamin ti kobra sadiay India. Maysa a religious symbol ta daytoy ti nakapulipol ken ni Lord Shiva, ti diosen ti didigra.
Maibilang ni Bimbala Das iti kababaan a social group iti India.
“Naragsakak unay,” daytoy ti kuna ti ina ni Bimbala, ni Dyuti Bhoi, idi nainterbio iti telebision, ti OTV channel, “Adda sakit ti anakko, awan ti pagpaagasmi. Idi nagidaton iti gatas iti kobra, naimbagan daytoy. Dayta ti gapuna a nainlab…”
Nangaramid pay ketdin dagiti dadakkel Ni Bimbala iti kalapawna iti asideg ti bunton a taeng ti kobra.
No maibilang a nakaskasdaaw a damag daytoy kadatayo, saan sadiay India. Ta iti met laeng sulinek ti Bhubaneswar, maysa a nalibnos a balasang ti nakikallaysa iti aso!


text:
BANTAY, Ilocos Sur -Agparparang nga adda sabali a kotse a nagluganan ti suspek iti pannakapapatay ti maysa a police officer sadiay Manila kalpasan nga impaknina ti getaway car nga inaramatna iti panaglibasna kalpasan ti krimen.
Daytoy ti limtuad iti agtultuloy a panagimbestiga ti kapolisan mainaig iti Ford Ecosport a naabandonar iti maysa a sitio iti Vigan City tallo nga aldaw kalpasan ti Paskua.
Nasarakan a naabandonar ti nasao a lugan iti talon a masakupan ti Sitio Nalasin, Barangay Camangaan ditoy siudad idi agsapa ti Disiembre 28 babaen iti maysa a mannalon nga agnagan iti Mario Quilana, taga-Barangay Camangaan.
Iti panagimbestiga dagiti polis, natuntonanda ti lugan a nairehistro iti maysa a Ma. Hilda Bote Herrera, residente iti No. 2015 S. Reyes Street, Sta. Cruz, Manila.
Segun iti polis, naaramat ti kotse a getaway vehicle ti maysa nga Allan Liwanag a mapapati a kangrunaan a suspek iti pannakapapatay ni retirado a Police Supt. Cipriano Herrera, residente iti Sta. Cruz, Manila.
Ngem iti follow-up investigation nga inwayat ti nagtitipon nga elemento ti kapolisan a pakaibilangan ti Homicide Division, Manila Police District nga indauluan ni PSI Rommel Anicete, HPG Ilocos Sur PPO ken ti Vigan City Police Station, ken koordinasion ti Bantay police station, natuntonan ti maysa a saksi a nangkumpirma a maysa a Kia Pregio nga addaan plate number WLA 168 ti mapapati a nagluganan ni Liwanag kalpasan nga inabandonarna ti Ford Ecosport iti Sitio Nalasin.
Maysa a William Arciento, 51, naasawaan ken residente iti Barangay Buquit, Bantay, Ilocos Sur ti mapapati nga akinkukua iti Kia Pregio.
Naawis ni Arciento iti Bantay Police Station tapno mapagsaludsodan.#


text:
Gustaf Dalén
Ni Nils Gustaf Dalén (30 Nobiembre 1869 – 9 Disiembre 1937) ket maysa idi a Sueko a Premio Nobel iti Pisika ken industrialista, ti pundador ti kompania ti AGA ken inbentor ti paglutuan nga AGA ken ti silaw Dalén. Idi 1912, isu nagungunaan iti Premio Nobel iti Pisika para iti "panagparnuayna kadagiti automatiko a regulatura para iti kakuyog a panag-usar kadagiti akumulador iti alingasaw para iti panagsilaw kadagiti parola ken dagiti boya".
Dagiti nagibasaran[urnosen | urnosen ti taudan]
Adu pay a mabasbasa[urnosen | urnosen ti taudan]
- Clark, R.N. "Nils Gustaf Dalén (1869-1937): Inbentor, agsubsubok, inhenniero, aken nobel a laureado." IEEE control systems magazine (2003). v. 23 (4), pp. 68–70. doi:10.1109/MCS.2003.1213605
Dagiti akinruar a silpo[urnosen | urnosen ti taudan]
Midia a mainaig kenni Gustaf Dalén iti Wikimedia Commons
- nobelprize.org: Biograpia ni Gustaf Dalén
- Ni GustafDalen Gustaf Dalén manipud ti korporasion ti AGA
- (iti Sueko) Ti Museo Dalén, ti museo idiay Stenstorp a mangramrambak kenni Dalén


text:
VIGAN CITY – Inaprobaran ti sangguniang panlungsod ditoy ti maysa a resolusion a mangkiddaw iti DWSD ti pannakairaman dagiti nabatbati nga indigent a pamilia ditoy siudad iti Pantawid Pamilyang Pilipino Program (4 Ps).
Insigida nga inaprobaran ti konseho ti siudad ti resolusion nga indatag ni Konsehal Loreto Quibilan a mangkidkiddaw ken ni DSWD Secretary Dinky Soliman ti pannakairaman ti 912 nga indigent a pamilia ti Vigan City a mainayon a benepisario ti 4Ps.
Kinuna ni Quibilan nga inyendorsona ti nasao a resolusion tapno mairaman iti programa dagiti nabatbati pay a pamilia ditoy siudad a saan a benepisario iti 4Ps gapu ta dakkel ti maitulongna iti panagbiagda.
Iti babaen ti 4Ps, umawat dagiti benepisario iti health cash grant a P500 ken educational cash grant a sag-P300 dagiti tallo nga annakda ngem kasapulan a surotenda dagiti kondision kas iti panagatendarda iti family development sessions, panagbasa dagiti annakda ken dadduma pay a pakaseknan iti salun-at.#


text:
Wednesday, September 13, 2017
TULOY TI 2017 CABUGAO SPORTS COMPETITION, NAILEPPAS
Cabugao, Ilocos Sur – Naileppas ti dua nga aldaw a tuloy (Final Games) ti Cabugao District Sports Competition 2017 (Setiembre 9-10, 2017) iti Cabugao Athletic Oval, Cabugao South Central School, Brgy. Bonifacio, Cabugao, Ilocos Sur.
Dagiti nagsasalip ket dagiti napili nga atleta iti uppat a Zona iti naangay a Zone Meet iti sakbayna iti 26 a pageskuelaan ti Cabugao DepED District.
Nakiraman met ditoy a nagsasalip dagiti Players dagiti sekundaria a pageskuelaan a kas iti Cabugao National High School; Pug-os National High School; Sisim National High School; Lipit National High School ken iti Cabugao Institute.
Iti dua nga aldaw a kompetision, naregta dagiti nagpartisipar nga Atleta, Officiating Officials, ken Coaches iti nadumaduma nga events a napagsasalipan. Aktibo met ti FPTA Officials; Cabugao Rescue Team; PNP-Cabugao ken dagiti Barangay Officials agraman iti BPATs/Tanod iti Barangay Bonifacio nga idauluan ni Brgy. Captain Valentin S. Tuyor, Jr. a nakidanggay iti 2-day competition.
Malaksid iti Freedom Park (Cabugao Athletic Oval); nausar pay dagiti pasilidad ti Covered Court/Ground ti Barangay Bonifacio; Cabugao Institute Quadrangle ken ti Cabugao Evacuation Center kadagiti dadduma a naaramid nga sports events.
Naipakaammo dagiti nagballigi a players ken zone iti nadakamat a kompetision kalpasanna. # (Web In-Action)
Dagiti nagsasalip ket dagiti napili nga atleta iti uppat a Zona iti naangay a Zone Meet iti sakbayna iti 26 a pageskuelaan ti Cabugao DepED District.
Nakiraman met ditoy a nagsasalip dagiti Players dagiti sekundaria a pageskuelaan a kas iti Cabugao National High School; Pug-os National High School; Sisim National High School; Lipit National High School ken iti Cabugao Institute.
Iti dua nga aldaw a kompetision, naregta dagiti nagpartisipar nga Atleta, Officiating Officials, ken Coaches iti nadumaduma nga events a napagsasalipan. Aktibo met ti FPTA Officials; Cabugao Rescue Team; PNP-Cabugao ken dagiti Barangay Officials agraman iti BPATs/Tanod iti Barangay Bonifacio nga idauluan ni Brgy. Captain Valentin S. Tuyor, Jr. a nakidanggay iti 2-day competition.
Malaksid iti Freedom Park (Cabugao Athletic Oval); nausar pay dagiti pasilidad ti Covered Court/Ground ti Barangay Bonifacio; Cabugao Institute Quadrangle ken ti Cabugao Evacuation Center kadagiti dadduma a naaramid nga sports events.
Naipakaammo dagiti nagballigi a players ken zone iti nadakamat a kompetision kalpasanna. # (Web In-Action)
Posted by Bayan ng Cabugao, Ilocos Sur at 10:42 AM
Subscribe to: Post Comments (Atom)


text:
VIGAN CITY – Naggigiddan a nagturpos ti lima a batch dagiti estudiante iti Basic Reflexology and Therapeutic Massage Course iti graduation rites a naangay iti Baluarte ditoy siudad idi Setiembre 13 .
Inesponsoran ti gobierno probinsial nga idauluan ni Gov. Luis “Chavit” Singson, Salinong ti Ilocandia Association Inc. ken ti Technical Education and Skills Development Authority (TESDA) ti nasao a kurso.
Umabot iti 100 dagiti naikkan iti sertipiko ti panagturpos kalpasan a nagun-odda ti nailatang nga oras ken bilang ti pasiente a mailut a kasapulan tapno pumasa iti kurso.
Kinuna ni Singson a saan a nababa a klase ti inadal dagiti nagturpos ta adu ti agkasapulan iti masahista iti ballasiw taaw.
Innayon ti gobernador a kasapulan laeng dagiti nagturpos ti sinseridad iti panagserbi ket sigurado nga agballigida idinto nga inyunay-unayna a kasapulan nga agtultuloy ti panangipakatda kadagiti nasursuroda tapno maaddaanda iti naan-anay a padas.
“Ipasiguradomi a saan nga agpatingga ditoy ti panangtulongmi kadakayo no di ket agingga iti maisapulyo dagiti naadalyo,” impasingked ti gobernador.
Dinayaw met ni Joel Pilotin, OIC provincial director ti TESDA, daytoy a proyekto ti gobierno probinsial gapu ta babaen itoy, umadu dagiti kakailian a maaddaan iti pagsapulan. Inkarina ti pannakikoordinarna iti mangimaton iti kurso tapno maisayangkat ti competency assessment.
“Kitaentayo no adda met la nasursuro dagiti nagturpos babaen ti competency assessment, ket maikkan dagiti makapasa iti certificate of competency. Babaen itoy, makatulongkami a mangbayabay iti panagsapulyo iti trabaho,” kinuna ni Pilotin.
Inrekomenda pay ti TESDA director a mapaadda koma met ti maysa pay a training center iti maikadua a distrito a pakaisuruan ti masonry, carpentry ken panagpinta iti pasdek.
Kabayatanna, kinuna ti trainor a ni Edwin Antolin a maysa a kita ti alternative medicine ti panagmasahe.
Kinunana a maysa a wagas ti panagagas ti panagmasahe nga awan ti ipatomar nga agas no di babaen laeng ti pisel. Inwaragawagna a maisaruno a dagus ti maikanem a batch kalpasan ti graduation ti immuna a lima a batches.
“Ti laeng iyunay-unayko kadagiti nagturpos, awan koma ti diskriminasion iti pasiente. Adda man wenno awan kuartana no agkasapulan masapul a tamingenyo,” indagadag ni Antolin.#


text:
CANDON CITY – Saanen a naispal ti biag ti maysa nga ama iti ospital a nakaitarayanna kalpasan a tinagbat ti bukodna nga anak.
Natayen idi maidanon iti Resonable Hospital ni Rodolfo Binas-o, 64, mannalon, residente iti Barangay Palacapac ditoy a siudad, gapu kadagiti sugatna gapuanan ti panangtagtagbat kenkuana ni Mario Binas-o, anak ti biktima.
Segun iti inbestigasion dagiti polis, adda saan a nagkinnaawatan dagiti agama ket mapapati a dinanog ti anak ti ama.
Iti karabianna, mangmangan ti anak idi mapapati nga inungtan ti ama. Mapapati a nangala ti suspek iti buneng ket tinagtagbatnan ti amana.
Mapapati a saan a nasimbeng ti panagpampanunot ti suspek.#


text:
ALILEM, Ilocos Sur – Nakoriente a puon ti ipapatayna ti maysa nga agbasbasa iti elementaria idi Pebrero 8.
Nasukalan ni Previlino Cacanindin Valdez, Jr., maestro, a maysan a bangkay ni Lord Gigne Dave Aupac y Sumrad, 11, Grade IV, ken residente iti Sitio Camaa Barangay Anaao, ditoy nga ili a naipit iti landok a tawa iti likud ti kantina ti pagadalan idi agsapa ti Pebrero 9.
Nagsagrap ti biktima iti pannakauram iti nadumaduma a paset ti bagina gapuanan iti koriente, segun iti post mortem examination nga insayangkat ni Dra. Katrina Asuncion.
Limtuad iti inbestigasion nga inkabit ni Valdez dagiti makakoriente a barut iti steel window ti nasao a kantina tapno adda salaknib daytoy kadagiti agpanggep nga agtakaw.#


text:
GREGORIO DEL PILAR, Ilocos Sur – Dua a lugar ditoy ti dakkel ti
potensialda nga agbalin a tourist destination ngem narigat ti dalan nga
agturong kadagitoy a lugar, segun kadagiti agtuturay daytoy nga ili.
Kinuna ni Mayor Gilbert Ciriaco a dakkel ti potensial ti hot spring a masarakan iti Sibol ditoy nga ili a pangawis kadagiti turista ngem narigat a danonen daytoy dagiti turista gapu iti kinarigat ti dalan.
Kinuna ni Ciriaco a maiyuna koma ti pannakapasayaat ti kalsada tapno nalaklaka a madanon ti nasao a hot spring.
Iti panangbisita ni Gov. Deogracias Victor “DV” Savellano iti Sibol hot spring itay nabiit, kinunana a dakkel a pangawis kadagiti turista dagiti natural a rock formations ditoy ken ti napudot a danumna a kuna dagiti agindeg a makaagas.
Nangiyawid ti gobernador iti danum a naggapu iti hot spring tapno ipaeksamenna iti Department of Science and Technology tapno mapaneknekan no ania ti masarakan iti danum a makaagas iti sakit ti kudil a kas ibagbaga dagiti lumugar.
Kinuna ni Ciriaco a maplanplano ti pannakaipasdek ti swimming pool iti aglawlaw ti hotspring a mabalin a pagdigosan, kasta mettendagiti cottages a paginanaan ken umianan dagiti maisar-ong wenno agpasiar a turista.
Kabayatanna, segun met ken ni Bise Mayor Simeon Wandas, dakkel ti potensial ti Aw-asen Falls ti ili a Sigay nga agbalin a tourist destination ngem sumagmamano pay laeng a turista ti nangpadas a mapan iti nasao a lugar gapu iti kinarigat ti dalan.
Kinuna ni Wandas a saan a makalsadaan ti bato a bakras ti bantay, ket kasapulan ti pannakatikap ti bakras tapno agbalin nga agdan para iti nadardaras nga idadanon iti nasao a lugar.
Iti agdama, agpaut iti dua nga oras ti panagdaliasat sakbay a madanon ti nasao a baresbes.
Kanaig daytoy, kiniddaw ni Mayor Erlinda Gaerlan ti tulong ti gobierno probinsial tapno ma-develop ti Aw-asen Falls a mainayon a pangawis ti Sigay iti turista.
Maaw-awagan ti Sigay a summer capital ti Ilocos Sur gapu iti kinalamiis ti klimana.
“Malaksid ti kinangato ti Sigay, adda ordinansami a maiparit ti agpukan iti kayo a para lako isu nga agtaltalinaed a nalamiis ti klima iti ilim,i” kinuna pay ni Gaerlan. (Mancielito S. Tacadena/NBN Vigan)


text:
Kategoria:Dagiti porma ti daga
Dagiti subkategoria
Daytoy a kategoria ket addaan kadagiti sumaganad a 8 a subkategoria, manipud iti 8 a dagup.
B
- ► Banbantay (6 K, 2 P)
D
- ► Dagiti aplaya ken maipapan ti taaw a porma ti daga (11 K, 2 P)
- ► Dagiti artipisial a porma ti daga (1 K)
- ► Dagiti bangkirig a porma ti daga (2 K, 1 P)
- ► Dagiti bulkaniko a porma ti daga (1 K, 1 P)
- ► Dagiti dissuor (1 K)
- ► Dagiti kontinente (10 K, 13 P)
Pampanid iti kategoria "Dagiti porma ti daga"
Daytoy a kategoria ket aglaon laeng iti sumaganad a panid.


text:
VIGAN CITY – Dua a Bigueno ti innominar ti sangguniang panlungsod ditoy siudad a mapadayawan kas Gawad Manlilikha ng Bayan.
Kinuna ni Konsehal Juan Carlo Medina a nangaramid iti maysa a resolusion a manginominar kada Fidel Go ken Agapita Cachero kas Gawad Manlilikha ng Bayan nga ipapaay ti National Commission of the Culture and the Arts gapu iti ndakkel a naipaayda iti benneg ti panagaramidan iti burnay ken damili.
Maysa a gupit ni Go a daydayawen dagiti turista ti sidadaan latta a panangipabuyana no kasano ti panagaramid iti burnay kadagiti bumisita iti paktoriana a masarakan iti Barangay Pagburnayan ditoy siudad.
Maysa a kangrunaan a destinasion dagiti turista iti panagpallailangda iti Vigan City ti pagaramidan iti burnay ni Go, agsipud ta ditoy ti pakakitaanda kadagiti nadumaduma ti sukogna ken klase a burnay a magustuan dagiti pasdek-negosio ken prominente a tattao a pagdekorar iti salas wenno minuyonganda.
Maipalagip a napili ni Go a National Artist iti pottery idi 1990.
Innayon ni Medina a dakkel met ti naiambag ni Agapita Cachero iti benneg ti panagdamili.
Kinuna ti konsehal a no adda agpatulong ken ni Nana Agapita mainaig iti panagdamili, sidadaan latta met a mangibinglay iti talentona.
Dinakamat pay ni Medina nga idi naudi a historia oral, maysa ni Nana Agapita kadagiti nangisalaysay kadagiti nagdalananna iti panagdamilina kasta met dagiti sinursuruanna iti daytoy nga industria ti pagtaengan.
Nalatak metten ti Bulala, Ayusan, Paratong, Pong-ol, Salindeg, San Pedro a pakagatangan kadagiti damili kas iti paso, dalikan, lusob, ken dadduma a ramit iti balay a naaramid manipud iti nalabaga a pila a masarakan iti Barangay Ayusan ditoy siudad.
Kinuna ni Medina a napanunotna a mainominar babaen ti resolusion da Go ken ni Cachero tapno maikkan importansia dagiti nagapuananda iti panagaramid iti burnay ken panagdamili.
Segun ken ni Medina, no mapili da Go ken Cachero iti Gawad Manglilikha ng Bayan, umawatda kadagiti benepisio kas iti monthly allowance, hospitalization ken maikkanda iti pondo no adda aramidenda a proyekto. (Tawid News Team)


text:
Is-isla ti Marshall
Darsen a mapan iti pagdaliasatan Darsen a mapan agbiruk
Katkategoria:
- Is-isla ti Marshall
- Dagiti pagilian idiay Oceania
- Dagiti purpuro ti Taaw Pasipiko
- Dagiti pagilian ken teritorio nga agsasao ti Ingles
- Dagiti dati a kolonia ti Alemania
- Dagiti dati a kolonia ti Hapon
- Dagiti estado a nawaya a naigimong ti Estados Unidos
- Dagiti pagilian nga isla
- Dagiti liberal a demokrasia
- Mikronesia
- Dagiti republika
- Dagiti estado ken teritorio a nabangon idi 1986
- Dagiti estado a kameng ti Nagkaykaysa a Pagpagilian


text:
Makikaykaysakami a mangibunannag iti panangisalakan kadagiti ubbing iti sakit a cancer. Isu nga inkam makiraman iti pannakairakurak ti mensahe ‘toy makabulan a Cancer in Children Awareness Month a nangrugi iti petsa uno agingga iti agtapos daytoy a bulan ti Abril. Mamatikami a napateg la unay a maammuan ti amin maipapan iti sakit a cancer dagiti ubbing.
Dagiti tipo ti cancer nga agdebelop kadagiti ubbing ket maiduma la unay kadagiti nataengan; nupay kasta, nalaklaka ketdi a maagasan dagiti ag-cancer nga ubbing ta addaanda iti 80% 5-year survival rate; ad-adu pay ti maagasan babaen ti chemotherapy ta nalaklaka nga agreak ti bagida itoy a wagas ti panagagas.
Iti laksid itoy, ti pay laeng cancer ti maysa a kangrunaan nga ipapatay dagiti ubbing. Apay kadi a mapaspasamak daytoy? Dayta ti dakkel a kuestion a nasken a mailawlawag ken maipakaawat iti asinoman.
Pudno la unay a ti cancer ket major public health threat iti sibubukel a lubong. Isu nga adda daytoy awareness—panangipaganetget iti maipapan itoy. Nupay nalaklaka a maagasan dagiti ubbing ngem dagiti nataengan, saanna a kayat a sawen ti pannakaaadda iti nalabes a kompiansa; laglagipen koma a kanayon a ti panangliklik itoy ket nasaysayaat nga amang ngem iti panagagas. Kaaduan ngamin a kaso ket saan a naikaskaso wenno saan a naammuan a dagus, naladawen idi maammuan a nakaron ti kasasaad ti pasiente. Daydiay damona nga stage ket naitungtungkua, saan a naipakita iti doktor iti panangipagarup a gagangay laeng a sakit. Naladawen idi naammuan nga addan iti nakana a kasasaad ti pasiente. Iti saan a pannakadetek a nasapa ti kinaadda ti sakit, nakana a panagsagaba ti lak-amen ti pasiente, ti pamiliana, dagiti asideg kenkuana ken ti komunidad a yanna.
Ti prebension ti kangrunaan ti amin, nasaysayaat iti panangliklik ngem ti panagagas. Nasaysayaat ti panangmentenar ti kinasalun-at babaen ti pannangan kadagiti nasustansia a taraon ken well-balanced diet ken naynay nga ehersisio; kangrunaanna, tinawen ti panangipakita dagiti annak iti doktor—ta naynay ngamin a saan nga ibaga ti ubing ti marikriknana, iyaleng-alengna laeng.
Narigat unay ti makidangadang iti sakit a cancer dagiti ubbing. Isu nga adda daytoy tinawen a pannakairakurak ti impormasion tapno maliklikan iti nakana a sagabaen.#


text:
Maika-10 a paralelo abagatan
Ti maika-10 a paralelo abagatan ket ti sirkulo ti latitud a 10 gradgrado iti abagatan ti ekuador a plano ti Daga. Daytoy ket ballasiwenna ti Taaw Atlantiko, Aprika, ti Taaw Indiano, Australasia, ti Taaw Pasipiko ken ti Abagatan nga Amerika.
Ti paset a pagbeddengan ti Brasil ken Peru ket naipalawag babaen iti daytoy a paralelo.
Likmut iti lubong[urnosen | urnosen ti taudan]
Mangrugi iti Kangrunaan a Meridiano ken mapan nga agpadaya, ti 10° a paralelo abagatan ket lumabas iti:


text:
VIGAN CITY – Rinibribu a tattao a pakaibilangan dagiti turista, sangsangili ken residente ti naglilinia iti igid ti kalsada a nagdalanan ti parada ti Raniag Vigan City Twilight Festival a naangay ditoy idi malem ti Oktubre 27.
Kinuna ni Mayor Eva Marie S. Medina a maragsakan iti resulta ti Vigan City Raniag Twilight Festival 2012 agsipud ta napimpintas dagiti naitampok nga aktibidad iti daytoy a tawen.
Daytoy ti maikatlo a tawen a pannakaangayna, nangrugi ti Raniag Vigan City Twilight Festival itay Oktubre 26 ket nagpatingga itay Nobiembre 3 a nakaangayan pay dagiti nadumaduma nga aktibidad a kas dagiti sumaganad: Oktubre 27 – streetdancing competition; Oktubre 28 – Float parade (6:00 p.m.), Arroz Caldohan sa Plaza Burgos (7:00 p.m.); Oktubre 29 – Halloween Fun run (5:00 p.m.), Trick or Treat (6:00 p.m.); Oktubre 30 – Accoustic Competition (Celedonia Garden, 5:00 p.m.), Candle floaters (Celedonia Garden, 6:00 p.m.); Oktubre 31 – Wish and sky Lantern (UNP Filed, 7:00 p.m.), Halloween Party (Cafe Leona); Nobiembre 1 – Halloween Party (Lyric Bar; Nobiembre 3 – Halloween Party (Legacy Bar).
Walo a grupo ti nakipartisipar iti streetdancing no sadino a nagaruatda kadagiti costumes ken nakaitedan ti P50,000.00 iti kampeon, P30,000.00 iti maikadua a gunggona, ken P20,000.00 iti maikatlo a gunggona. Naikkan amin dagiti nakisalip a di nangabak iti consolation prize a P10,000.00.
Sangapulo ket uppat a barangay ti nakisalip met iti float parade a nakaitedan ti P50,000.00 iti kampeon, P30,000.00 iti first runner-up ken P20,000.00 iti second runner-up, ken consolation prize a P10,000.00 kadagiti amin a di nangabak a nakisalip.
Idi Oktubre 2010, naangay ti Umuna a Raniag Twilight Festival kas paset ti panangselebrar iti All Saints’ Day ken All Souls’ Day a tinawen a maang-angay iti Nobiembre 1 ken 2.
Ad-adu dagiti naitampok nga aktibidad iti daytoy a tawen a pangawis kadagiti ad-adu pay a turista nga agpasiar iti Vigan City.#


text:
No idi napalabas a Disiembre ket sinelebraran ti Estado ti Hawaii ken ti pagiliantayo ti maika-100 a tawen dagiti Sakada, dagiti kaunaan a Filipino a napan nangged iti kaunasan sadiay ken nangited iti panagraem ken pakaidaydayawan ti kinabannuarda, kabaliktad met dagitoy sakasaka a Sakada.
Wen, Virginia, agkaiwara ti Sakada iti gimong iti agdama ket nasken ti panagdalus tapno ad-adda pay ti pannakaitandudo iti makunkuna a napudpudno a panagserbi kadagiti umili babaen ti nawaya, patas ken kinapudno a panagipadamag.
Maysa kadagiti addang tapno maksayan no di man mapukaw dagitoy a Sakada ti panangdalus a mismo iti uneg ti inaladan wenno iti mismo nga uneg ti balay. Ta saan met a makapagtignay dagitoy no awan ti kumpetanda. Kasda balite dagitoy. No awan ti kumpetanda, saanda a makalayog ket in-inutda nga agpukaw.
Nga isu ti ar-aramiden dagiti dadduma.
Nakaellekkami ken ni Pari Fred, beterano a journalist ken government information officer idi nabasami ti anunsio iti maysa nga aglinawas a pagiwarnak: kasapulanda ti field reporter nga agkedked a mairaman iti listaan ti blue book ti hueteng; reporter a saan a protektor dagiti sugalan ken illegal a pallotan, protection racket ken saan a protektor dagiti aglaklako iti maiparparit a droga; saan a protektor dagiti ambulant vendors iti siudad, ngem kangrunaan ti amin, dina isakada ti sinuratna nga artikulo!
“Beteranoak a copywriter ngem abakennak daytoy,” inaminko ken ni Pari Fred. Saan pay a napasamak daytoy iti pakasaritaan ti pagiwarnak.
“Kasano ti kinaseriosoda aya?”
“Padasem a…” insutil ni Pari Fred.
Okey, nasutilak met no maminsan. Sumutilak man met uray ita laeng a gundaway, nakunak.
Weekly ti frequency ti broadsheet. Iti sibubukel a Cordillera ti sirkulasionna ngem kangrunaanna iti Siudad ti Baguio.
Nagpirmaak iti application paper. Immisem pay ti sekretaria a nangmatmat kaniak idi mabasana a duapulon a tawen ti eksperiensak a kas media man.
Pinastreknak iti opisina ti publisher.
“Ania ti al-alamidem ditoy, padle? Ita man pay…” nakuna ti publisher.
Diak a ninamnama nga isu gayam ti publisher. Diak ngamin binasa ti editorial box ti broadsheet. Nasurok a duapulo a tawen a dikam nagkita iti personal nupay agpadakami nga agnanaed iti siudad. Naam-ammok a kas maysa kadagiti reporter ti The Tribu News ken ti The Tribu Magazine.
Maysa kadagiti reporter a saanna nga ammo ti agisakada kadagiti artikulona. Siak idi ti nakatoka iti Iluko Section. Idi nakastrekak iti radio idi 1992, nakasarak gayam iti financierna ket nangipatakderda iti bukodda a pagiwarnak.
“Agaplay man met datao! Kasapulanyo kano ket ti field reporter, isu?” nakunak.
“Itatalnam man dita!” naggarakgak a nangisenias iti tugaw iti sango ti lamisaanna. Nagtugawak. Tinakderanna ti basbasaenna a newsprint a nalabit ed-editenna itay simrekak ket nangtempla iti dua a mug a kape. Napatilmonak pay iti ayamuom ti barako.
“Kumapekapeta man pay ngalud…” indissona ti mug a naiparabaw iti saucer.
Diakon nalapdan ti bagik ket pinug-awakon ken kinideman ti imas ti kape.
(Maigibusto)


text:
NARVACAN, Ilocos Sur – Dua laengen a baka ti napasubli ti akinkukua iti natakaw a dingnguenna ta napartin ti maysa.
Segun iti report, natakaw dagiti baka nga aywan ni Cesario Jomar, nga impataraken ni Archiade Serbo, 54, residente iti Pilar, Abra ket da Ittong Casabar, residente iti Gupang, Pilar, Abra ken maysa a managan Junjun, kalugaranna, dagiti masuspetsa.
Mapapati nga inlako dagiti suspek dagiti baka iti managan Rogelio Camarillo iti Dinalaoan, Narvacan, Ilocos Sur.
Natuntonan ni Serbo dagiti dua a baka ken ni Camarillo ngem nailakon daytoy ti maysa iti di nainaganan a residente iti Cagayungan ket naparti payen sa naipauraga.
Insigida a nangisayangkat iti manhunt operation dagiti pannakabagi ti linteg ti Narvacan babaen ti panangidaulo ni PI Elisio Laiz iti maysa a barangay iti Santa Maria, Ilocos Sur a mapapati a yan dagiti kabagian dagiti masuspetsa ngem awandan iti nasao a lugar.
Insubli ni Camarillo dagiti dua a baka ngem kinuna ni Serbo nga agdarum no di mabayadan ti naparti a bakana.


text:
Napudno a gayyem. Kaadduan ken kapintasan amin a makuna dagiti managayat iti aso wenno pet lover.
Isu nga iti Siudad ti Baguio ken ti kabisera ti Probinsia ti Benguet, ti La Trinidad Valley, nainget la unay iti panangmonitor dagiti animal lovers iti panagsida iti “napudno a gayyem.” Nainget iti pannakabantay kadagiti amin nga entry point ti siudad, ta ngamin kaadduan kadagiti aso a mailaklako iti merkado ti siduad ken iti La Trinidad ket aggapu pay iti Southern Tagalog. Saanen a mabilang dagiti nakasuan iti panagidaliasat ken panaglako kadagiti trinak wenno sanga-close van nga aso. Naserraan dagiti nireid dagiti pannakabagi ti linteg a pagpartian ti aso. Nagsagrap iti kondenasion dagiti restaurant ken kantina nga aglaklako iti naluto a karne ti aso. Nababalaw pay ti probinsia ti Benguet babaen ti internet gapu iti kinaawan iti serioso nga addangna maipapan iti animal welfare act. Banag a saan nga inayonan ti probinsia daytoy nga akusasion ta panguartaan laeng kano ti akinkukua ti pribado a website ti anunsiona ken kondenasionna babaen ti inna panagdawat iti donasion.
“Awanen, padre! Sapay no di makasidsidaak! Tunsoy metten ti lakoda!” daytoy man ti insanamtek ni (Ret.) P/Director Dugayen kaniak itay napalabas. Kagapgapuna kano sadiay La Trinidad ta mapan koma gumatang iti naluto a karne ti aso.
“Nabara pay laeng, bossing…” kuna ti maysa kadagiti aglaklako idi iti merkado ti siudad idi dinamagko no apay a karne ti kalding metten ti lakona.
Kayatna a sawen, nainget pay laeng ti pannakamonitor iti panaglako ti karne ti aso iti merkado ti siduad. Iti siudad ken iti probinsia ti Benguet, nainget ti panangipatungpalda iti linteg a ti panagparti iti aso ket para laengen iti ritual, nga isu dayta ti ipalubos ti animal welfare act.
Ngem sadiay Florida, USA, sinalbar ti aso ti biag ti amona babaen ti panangawagna iti selpon ti medical emergency team ti 911. Nagdikar ti diabetes a sakit ti amo, ket naawanan iti puot, ngem saan a nagpangadua ti aso, kinagatkagatna ti selpon ti amona ket naidayalna ti 911. Aso a tumanaul ti nangngeg ti 911. Impagarupda lattan a maysa dayta nga emerhensia isu a nagdardaras dagiti kamengna a nangammo no sadino ti yan ti awag. Babaen ti locator, natuntonda ti amo nga awanan puot. No nabaybayag la bassit ti isasangpet dagiti kameng ti medical emergency, natay koman ti amo.
Immawat ni Belle, nagan ti aso, iti maysa a pammigbig manipud iti Vita Wireless Samaritan Award, inreport ti BBC News USA. Kompania ti selpon ti Vita Wireless a nangiprogram ti tagilakoda iti madagdagus nga awag ken locstion ti unitda iti medical emergency team ti 911.
“No awan ni Belle, natayak koman ita,” kuna ni Mr. Weaver. “Saan laeng a basta aso daytoy a tarakenko, no di pay maysa a napudno a gayyem.”
Maysa laeng daytoy kadagiti nagkaadu a testimonia maipapan ti aso a kas napudno a gayyem ti tao.
Ngem iti kabambantayan, a kas iti Benguet ken ti Siudad ti Baguio, kasapulan ti bagi ti karne ti aso ken gin no panawen ti panaglalam-ek. No managlalamminka, kasapulan ti karne ti aso ken gin. Nabara iti bagi ti karne ti aso ken gin. Isuna laeng ta makapahayblad ti naynay a pannangan ti karne ti aso ken panagsiat iti gin lalo no napudot ti panawen ken lalo pay kadagiti addaan ganna ti salun-atna.


text:
SAN FERNANDO CITY – Simmuko ti maysa a nangato a lider ti gunglo a bumusbusor iti gobierno ken ti asawana iti polis iti Ilocos Sur idi Marso 15, inwaragawag ti PNP regional director ditoy.
Innaganan ni Police Chief Supt. Ramon V. Gatan, regional director, dagiti simmuko a da Melecio Biscarra Bragas, 48, residente iti Kalao, Bucay, Abra, alias Ka Roque/ Ka Nato, team leader ti Sangay Yunit Propaganda (SYP) iti babaen ti Kilusang Larangang Gerilya (KLG) Medina, ken ti asawana a nainaganan a Lucia Alba Habahab, 26, tubo ti Milagros, Masbate, alias Ka Liza/Ka John, agpapaay a medical officer ti nasao a grupo.
Sakbayna, naipresenta dagiti surrenderee ken ni National Security Adviser Luis “Chavit’ Singson a nangipatalged a maikkanda iti tulong ken suporta iti panagaplikarda iti amnestia.
Segun iti report, simmuko dagiti agassawa kadagiti elemento ti 103rd Police Provincial Mobile Group (PPMG) ken Ilocos Sur Police Provincial Office (ISPPO) iti junction road iti Narvacan, Ilocos Sur idi Marso 15 babaen ti pannakinegosiar ti dati a dadauloda a ni Edgardo Molina, alias Ka Dong.
Awan ti armas nga insuko dagiti dua.
Kinuna ni Gatan a napadaras ti isusuko dagiti agassawa kas panangipakita ni Molina ti ayatna a tumulong kadagiti dati a kakaduana ken kalpasan ti panangted ni Deputy National Security Adviser Luis “Chavit” Singson iti pammatalged a maikkan dagitoy ti tulong manipud iti gobierno.
Naaresto da Molina, Balawag ken Rosemarie Domingo, alias Ka Ramses, medical officer ti KLG North Abra babaen dagiti isu met laeng nga elemento ti PNP idi Disiembre 1, 2008 iti maysa a mining camp iti Barangay Buney, Lacub, Abra.#


text:
Cybersex ti ngumayngayebngeb a damag a nangtiritir iti tengnged ti lubong ket minulagatanna ti pagilian. Mapapati a ti pagilian ti key hub ti billion-dollar global child cybersex industry. Natakuatan ti Interpol a nagraira dagiti pedophile ring babaen ken ni ‘Sweetie’ iti computer-generated image ti agtawen 10 nga ubing a nangtiktikanda kadagiti online child abusers.
Immay iti pagilian dagiti pannakabagi ti linteg manipud Australia, US ken Britania tapno idauluanda ti inbestigasion nga Operation Endeavor. Naraut ti Brgy. Ibabao, Cordova, Cebu nga umok dagiti cybersex dens. Sinaruno ti panangraut ti NBI operatives iti call center iti Quezon City nga operator ti cybersex racket, kem pannakatiliw ti pangulo ti Chinese-led syndicate a ni Mei Yi, a makinkukua iti Filipina Heart Internet Consultant iti Cebu City. Ngem adayo pay ti daliasaten ti dangadang ta natakuatan a 31 a probinsia ti pagtataudan iti streaming, kangrunaanna iti Angeles City, Cebu ken Cagayan de Oro.
Malaksid iti kinarigat ti panagbiag, adda pay dagiti makaited iti impluensia tapno agraira ti cybersex. Kadagiti bangketa, nakadispley dagiti magasin ken tabloid a nabaduan iti pornograpia. Naregta ti pannakailako dagiti DVD dagiti nagduduma a sex scandal ken sex video. Sabali laeng dagiti nagduduma nga adult toys a mailaklako.
No ar-aramiden dagiti dadduma, uray pay no natirad a patadem kapten met dagiti mabisbisinan ken makurkurangan iti kasapulan. Awanen ti sabali pay a pagpilian a mangsilpo iti kasapulan tapno makalung-aw iti nakaimamegan a sakuntip. Survival is name of the game, kunada. Daytoy ti rason ti kaaduan a tumapog itoy. Bassit laeng a porsiento dagiti mangaramid gapu iti panangsuportada iti bisioda, adbentura ken kaadda ti nangiluod kadakuada.
Nalipatanna ti DSWD nga imutektekan daytoy pagtataudan ti puling iti rupa ti pagilian wenno inabbongan ti nangisit nga ulep ti init a mangmulmulagat iti billion peso a CCT.
Kunaenmi ketdi a dagiti addaan iti nalidem a sirmata ken negatibo ti linaon ti panunotda a makidangadang iti biag dagiti kimmubukob itoy a klase ti panagbiag. Adda met dagiti positibo nga aramid a maitutop a kaptan. Adun dagiti nakurapay idi a rimmang-ay, isuda dagiti saan a timmukma iti awis a panangibelleng iti dayaw ken kinatao. Ti panangkagat iti patadem ket saan a sungbat ti duog a parikut.Ti preperensia a kayat a pagbanagan wenno aramiden iti masakbayan ket naipalay kadagiti abaga.#


text:
SAN FERNANDO CITY- Kinuna ti mayor ditoy nga iti umuna a gundaway, maysa a nakatugaw a Presidente ti nangidaulo iti selebrasion ti maika-111 a pannakalagip ti kinamartir ni Dr. Jose Rizal iti daytoy a siudad itay Disiembre 30.
“Daytoy ti umuna a gundaway a ti Presidente ti nangingato iti bandera ken nagidaton iti sabsabong iti monumento ni Dr. Jose Rizal, iti ruar ti Metro Manila ken Baguio,” kinuna ni Mayor Pablo Ortega.
Kinuna met ni Gobernador Manuel Ortega a daytoy ti damo a maysa a Presidente ti nagatendar iti selebrasion ti Aldaw ni Rizal iti La Union ket “pakaidayawan unay ti probinsia.”
Kinuna ti mayor nga awan ti nakaammo no apay a pinili ni Pres. Arroyo ti San Fernando a pangidauluanna iti selebrasion ti Rizal Day ket idi naammuanda ti pangngeddeng ti Presidente, nagtrabahoda iti 48 nga oras a nangpapintas iti plasa ken nangpapinta iti monumento ti kangrunaan a bannuar ti pagilian.
Manipud iti Baguio City, bimmaba ti grupo ni Pres. Arroyo iti daytoy a siudad, kinakuyogna da Armed Forces Chief of Staff Hermogenes Esperon, Jr. ken iti pammadayaw dagiti kadete manipud iti Philippine Military Academy ken iti nabara a panangsabat dagiti lokal nga opisial ti probinsia ken dagiti pangulo dagiti nadumaduma nga ahensia ti turay.
Kalpasan ti seremonia, nakipammigat ni Pres. Arroyo kadagiti lokal nga opisial iti provincial capitol sa nagsubli met laeng iti Baguio City.
Kinuna ni Gov. Ortega a saan a nagbitla ti Presidente, dida nagpatangan ti politika, ken awan ti inkarina bayat iti kaaddana iti daytoy a siudad.
Idi 2002, bayat ti pannakaselebrar ti Aldaw ni Rizal iti Baguio City, inwaragawag ni Pres. Arroyo a saanen nga agtaray a para presidente ti pagilian agsipud ta saanna a kayat nga isu ti pakawarawaraan dagiti umili.
Ngem awan pay makatawen, imbabawi ti Presidente ti karina ket indeklarana iti maysa nga assemblia dagiti senior citizens a naangay iti Expo Filipino iti Pampanga nga agkandidato a para Presidente.
Inabak ni Arroyo ti kinalabanna, ni nalatak nga aktor Fernando Poe, Jr., iti eleksion idi 2004 a kuna dagiti oposision ken kritiko a namalamalan iti panagsuitik gapu iti iluluttuad ti Hello Garci tapes a nakailanadan ti pannakipatpatang ti maysa a komisioner ti Commission on Elections iti maysa a babai a katimtimek ni Arroyo.
Inannugot ni Pres. Arroyo a maysa a lapse in judgment ti mapapati a pannakipatangna ken ni Commissioner Virgilio Garcillano ngem impettengna a saan a nagsuitik iti eleksion.
Nagsasaruno a tawen a naidatag ti impeachment complaint maikontra iti Presidente ngem saan a dimmur-as dagitoy iti Kamara babaen ti panangibasura dagiti kaaliadona nga agilinlinteg.#


text:
Plantilia:Ammom kadi/Hulio 22< Plantilia:Ammom kadi
- ... a ti Kanal Panama (nailadawan) ket tagikua idi ti Colombia, Pranses ken Amerikano sakbay a tinengtengngel babaen ti gobierno ti Panama idi 1999?
- ... a ti pagsasao a Tseko ket ammo a kas ti Bohemio iti Ingles aginggana idi naladaw a maika-19 a siglo?
- ... a ti balitok ket nanipud kadagiti balikas ti Daan nga Ingles wenno Daan nga Aleman ti gulth a kayatna a sawen ket nasileng ken ti ghol ket duyaw?
- ... a ti Washington, D.C. ket nabangon kadagiti daga a sagut manipud kadagiti estado ti Maryland ken Virginia?
- ... a ti Rio de Janeiro ket maipatarus iti pagsasao nga Ilokano a kas ti Karayan ti Enero?


text:
News Categories
Latest Bloggers
Facebook Like
Municipal Assessor's Office Report 2014
- Details
- Written by Super User
-
Category: LGU Reports 2014
-
Published: 12 August 2014
-
Hits: 1959
Iti umuna a tallo a bulan ti agdama a tawen,
ti Opisina ti Asesor ket nakaideklara kadagiti sumaganad:
1. New Buildings/ Improvement (Barbaro a patakder/Balay):
Section 202 and 203, RA No. 7160:
BARANGAY BANGA :
New Buildings: 10
Total Assessed Value: Php. 206,060.00
Tax Collectible: Php. 4,121.20
BARANGAY CAOAYAN :
New Buildings: 6
Total Assessed Value: Php. 313,330.00
Total Tax Collectible: Php. 6,266.60
BARANGAY POBLACION/BALBALAYANG :
New Buildings: 5
Total Assessed Value: Php. 380,560.00
Total Tax Collectible: Php. 7,611.20
BARANGAY DANAC :
New Buildings: 2
Total Assessed Value: Php. 56,500.00
Tax Collectible: Php. 1,130.00
2. Restoration and Revision of Abandoned/ Untaxed Real Properties:
No. of Parcels: 3
Total Assessed Value: Php. 8,000.00
Total Tax Collectible: Php. 160.00( not including delinquent taxes collectible)
TOTAL INCREASE IN TAX COLLECTIBLE: Php. 19,289.00
c/o Municipal Treasurer’s Office
Kasta met nga manipud iti bulan ti Abril agingga Disyembre 2014, maaramid manen ti GE-NERAL REVISION OF REAL PROPERTY ASSESSMENTS kas sagudayen ti Sec 219 Local Government Code of 1991 wenno Republic Act No. 7160 ken ti Sangguniang Panlalawigan Resolution No. 2014-16 Series 2014. Ti pundo ti nasao nga sapasap a panakapabaro ti balor (Market Values) ken pagkuentaan ti buis (Assessed Values) dagiti amin a deklarado a Real Properties (sanikua a dagdaga, buildings and other improvements ken machineries) ket aggapu manipud ti Provincial Government( Supplies) ken Municipal Government (Salaries and Wages) iti maawagan a 50-50 counterpart kas maibasar ti Department of Finance Local Assessment Regulations 1-92.
Agtuloy latta met ti pannaka-ideklara dagiti barbaro wenno aniaman a saan pay a nadeklarasyonan a sansanikua kabayatan ti revision. Manamnama ngarud nga inton malpas ken maaprobaran idiay Opisina ti Provincial Assessor, dagiti barbaro a tax declarations ket maiyissue iti 1st Quarter tawen 2015.
Proverbs 22:28
“Never move an old property line that your ancestors established .”
“ Di mo iyalis ti daan a mohon nga insaad dagiti kapuonam”


text:
Plato
Ni Plato (Griego: Πλάtwv Plátōn) (circa May 21? 427 BC – circa 347 BC) ket maysa a naindaklan nga impluensial a klasiko a Griego a pilosopo, mannurat ken pundador ti Akademia iti Atenas. Ni Plato ket estudiante ni Socrates ken isu ti maestro ni Aristoteles.
Dagiti akinruar a silpo[urnosen | urnosen ti taudan]
- Dagiti obra ni Plato iti Gandat ti Gutenberg
- Mapagduaduaan nga ob-obra iti Gandat ti Gutenberg
- "Ni Plato ken ti Teoria dagiti Forma," iti Philosophical Society.com
- Stanford Encyclopedia of Philosophy:


text:
CANDON CITY – Nangipasa ti konseho ti siudad iti maysa nga ordinansa a mangitanggaya iti gunggona iti asinoman a makaited iti impormasion no sadino ti yan ti mapukpukaw a kapitan ti maysa a barangay ditoy.
Kinuna ni Konsehal Julio Acance, autor ti nasao nga ordinansa, a nangilatang ti sangguniang panlungsod ditoy iti P50,000 a gunggona iti asinoman a makaited iti impormasion no sadino ti yan ni Kapitan Laureano “Berto” Galicia ti Tablac, Candon City, Ilocos Sur.
“Siasinoman a makaited iti impormasion iti lugar nga ayan ni Kapitan Berto, no kas pangarigan sibibiag pay ket magunggonaan iti P50,000,” kinuna ti konsehal.
Segun iti konsehal, aggapu ti nasao a gatad iti Office of the Mayor, ket mairuar daytoy kalpasan a masigurado a pudno ti impormasion nga aggapu iti informant.
Naudi a nakita ni Kapitan Berto Galicia a naglugan iti motorsiklona a maris asul idi Oktubre 13 itay napan a tawen ket manipud idin, saanen a nagsubli iti pagtaenganda.
Adda rimmuar nga sayangguseng a pinapapatay ti maysa a grupo ti nasao nga opisial ngem saan a kumpirmado ti damag. (Danny Antalan)


text:
Ni Mayor Josh Edward S. Cobangbang ti nangiyallawat ti nadakamat a makinaria kadagiti Opisiales ti Pederasion dagiti agmulmula iti nateng iti Munisipalidad a binayabay ni GSO Racquel S. Ancheta.
Imbatad ti Federated President a napateg unay daytoy a nagun-odda iti Pederasion ket impeksana iti panagyamanda iti DA-RFO 1 (High Value Crops Development Program); kasta pay iti Gobierno Probinsial nga idauluan ni Gov. Ryan Luis V. Singson ken kasta metten iti LGU-Cabugao nga idauluan ni Mayor Josh Edward S. Cobangbang iti pannakaited daytoy a ramit a mangtulong kadakuada a mannalon. Daytoy a ramit ket nagun-od manipud iti High Value Crops Development Program (HVCDP) Department of Agriculture-Regional Field Office 1, San Fernando City, La Union, segun ken ni Mrs. Ester P. Aguimbag, AT, HVCDP Coordinator ti LGU-Cabugao a nagatendar met iti nasao a turnover.
Innayon pay ti Presidente a mantenerenda daytoy a naited kadakuada a ramit tapno agtultuloy a mapagtalinaed iti usarna kadakuada. # (Web In-Action)